cyanic-selkie/wikianc huggingface dataset:
വൃക്ക മാറ്റിവയ്ക്കൽ
വൃക്കകളുടെ ഉറവിടങ്ങൾ
വൃക്ക നിരസിക്കപ്പെടുന്നത് തടയാനായുള്ള മരുന്നുകൾ ഫലപ്രദമായതോടെ ദാതാക്കൾക്കും സ്വീകർത്താക്കൾക്കുമിടയിലുള്ള പൊരുത്തം അനിവാര്യമല്ലാതായി. ഇന്ന് ലോകത്ത് മാറ്റിവെക്കപ്പെടുന്ന വൃക്കകളിൽ ഭൂരിഭാഗവും ഡിസീസഡ് ഡോണേഴ്സിൽ നിന്നുള്ളതാണ്. എന്നാലും വിവിധ രാജ്യങ്ങളിൽ ലിവിങ് ഡോണ്ണേഴ്സ് കൂടിവരികയാണ്. വിവിധ രാജ്യങ്ങളുടെ നയങ്ങൾക്കനുസൃതമായി ലിവിങ്-ഡിസീസഡ് ഡോണേഴ്സ് തമ്മിലുള്ള അനുപാതം വ്യത്യാസപ്പെടുന്നു. ഉദാഹരണത്തിന് അമേരിക്കയിൽ 2006-ൽ നടന്നതിൽ 47 ശതമാനവും ലിവിങ് ഡോണേഴ്സിൽ നിന്നായിരുന്നെങ്കിൽ, സ്പെയിനിൽ അത് 3 ശതമാനം മാത്രമായിരുന്നു. കാരണം സ്പെയിന്റെ ദേശീയനയമനുസരിച്ച് എല്ലാ പൗരന്മാരും അവരുടെ മരണത്തോടെ അവയവ ദാനത്തിന് സന്നദ്ധമാണ്, മറിച്ചാണെങ്കിൽ ജീവിതകാലത്ത് തന്നെ അവയവ ദാനത്തിന് സന്നദ്ധമല്ല എന്ന് രേഖാമൂലം അറിയിക്കേണ്ടതാണ്.
ലിവിങ് ഡോണേഴ്സ്
ലഘുചിത്രം| ലിവിങ് ഡോണേഴ്സിൽ നിന്ന് ശേഖരിക്കപ്പെട്ട വൃക്ക 1950-കളിൽ സമാന ഇരട്ടകൾക്കിടയിലായിരുന്നു ആദ്യത്തെ ലിവിങ് ഡോണർ വൃക്ക മാറ്റിവെക്കൽ. 1960-1970 കാലഘട്ടത്തിൽ നടന്ന ലിവിങ് ഡോണർ മാറ്റിവെക്കലുകൾ ജനിതകബന്ധമുള്ളവർ തമ്മിലായിരുന്നു. അതിന് ശേഷം 1980-1990 കളിലായി വൈകാരിക ബന്ധങ്ങൾക്കിടയിലേക്ക് (ജീവിതപങ്കാളികൾ, സുഹൃത്തുക്കൾ) ഇത് വികസിച്ചതായി കാണുന്നു. നിലവിൽ അത് വീണ്ടും വികസിച്ച് പരിചയക്കാർ, അപരിചിതർ എന്നിവർ വരെ എത്തിനിൽക്കുന്നു. 2009-ൽ ക്രിസ് സ്ട്രോത്ത് എന്ന സംഗീതജ്ഞന് വൃക്ക ലഭിക്കുന്നത് ട്വിറ്റർ വഴിയാണ് എന്നത് ഇതിന്റെ വികാസത്തെ സൂചിപ്പിക്കുന്നു. സാമൂഹികമാധ്യമങ്ങൾ വഴി രൂപപ്പെട്ട ആദ്യ വൃക്ക മാറ്റിവെക്കലായി ഈ സംഭവം കണക്കാക്കപ്പെടുന്നു.
പലപ്പോഴും വൃക്ക ദാനം ചെയ്യാൻ ഉദ്ദേശിച്ച വ്യക്തിയുടെ വൃക്ക ബന്ധപ്പെട്ട രോഗിക്ക് യോജിക്കണമെന്നില്ല. അങ്ങനെ നിരവധി സംഭവങ്ങൾ ആവർത്തിച്ചതോടെ എക്സ്ചേഞ്ച് ശൃംഖല എന്ന ആശയം ഉയർന്നുവന്നു. അതായത് അങ്ങനെയുള്ള ദാതാക്കളുടെയും രോഗികളുടെയും ഒരു കൂട്ടത്തിൽ നിന്ന് യോജിക്കുന്ന വൃക്കകൾ അനുയോജ്യരായ രോഗികൾക്ക് കൈമാറുക എന്നതാണ് ഇതിന്റെ രീതി. അമേരിക്കയിലെ നാഷണൽ കിഡ്നി രെജിസ്ട്രി 2012-ൽ രൂപീകരിച്ച ഇത്തരം കൂട്ടത്തിൽ 60 ദാതാക്കൾ ചേർന്നു. 2014-ൽ ഇത് 70 ആയി ഉയർന്നു. ഇത്തരം നൂതനരീതികൾ വഴി വൃക്ക ദാനം പരോപകാരം എന്ന രീതിയിലേക്ക് വളരാനിടയാക്കി. ജോൺസ് ഹോപ്കിൻസ് സർവകലാശാലയിൽ വികസിപ്പിച്ചെടുത്ത ഒരു ആശയത്തിൽ നിന്ന് ടോളിഡോ സർവകലാശാലയിലെ മൈക്കേൽ റേസ് ഓപ്പൺ എൻഡ് ചെയിൻ എന്ന സംവിധാനം രൂപപ്പെടുത്തി. 2008 ജൂലൈ 30 ന്, ഒരു സന്നദ്ധ ദാതാവിന്റെ വൃക്ക കോർണലിൽ നിന്ന് യു‌സി‌എൽ‌എയിലേക്ക് വാണിജ്യ എയർലൈൻ വഴി കയറ്റി അയച്ചു, അങ്ങനെ ഒരു ട്രാൻസ്പ്ലാൻറ് ആരംഭിച്ചു. . മാറ്റിവെക്കൽ കേന്ദ്രങ്ങൾ തമ്മിലെ സഹകരണം, ലിവിങ് ഡോണേഴ്സിന്റെ വൃക്കകൾ കൊണ്ടുപോകാനുള്ള സൗകര്യം, കമ്പ്യൂട്ടർ അധിഷ്ഠിത പൊരുത്തപരിശോധന എന്നിവയെല്ലാം ഇത്തരം ശൃംഖലകളുടെ വികാസത്തിന് നിമിത്തമായി.
വൃക്ക ദാതാക്കളിൽ നടത്തപ്പെട്ട പരിശോധനകളിൽ അവരുടെ അതിജീവനവും ESRD രോഗസാധ്യതയും സാധാരണ സമൂഹത്തിലുള്ളതിന് സമാനമാണെന്ന് വിലയിരുത്തപ്പെടുന്നു. എന്നാലും, അടുത്തകാലത്ത് നടത്തപ്പെട്ട ഗവേഷണങ്ങൾ പ്രകാരം ക്രോണിക് വൃക്കരോഗസാധ്യത ദാതാക്കളിൽ പല മടങ്ങ് കൂടുതലാണ്. എങ്കിലും സമ്പൂർണ്ണ അപകടസാധ്യത വളരെ കുറവാണ്.
ന്യൂ ഇംഗ്ലണ്ട് ജേണൽ ഓഫ് മെഡിസിൻ എന്ന പ്രസിദ്ധീകരണത്തിൽ 2017-ൽ വന്ന പഠനപ്രകാരം, ഒരു വൃക്ക മാത്രമുള്ളവർ ഭക്ഷണത്തിലെ പ്രോട്ടീൻ ശരീരഭാരത്തിന്റെ ഓരോ കിലോക്കും ഓരോ ഗ്രാം എന്ന നിലക്ക് പരിമിതപ്പെടുത്തേണ്ടതായിട്ടുണ്ട്. ഒരേ ആരോഗ്യസ്ഥിതിയിലുള്ള ഒരു സ്ത്രീയേക്കാൾ വൃക്ക ദാനം ചെയ്ത സ്ത്രീക്ക് ഗർഭാവസ്ഥയിലെ രക്താതിമർദ്ധവും പ്രീക്ലാമ്പ്സിയയും കൂടുതലാണെന്ന് പഠനങ്ങൾ സൂചിപ്പിക്കുന്നു.
പരമ്പരാഗതമായ ശസ്ത്രക്രിയകളിലൂടെ വൃക്ക ശേഖരിക്കുമ്പോൾ ദാതാവിന്റെ മുറിവ് 4 - 7 in വരെ ആകാറുണ്ടെങ്കിലും, നിലവിൽ ലിവിങ് ഡോണേഴ്സിൽ നിന്നും ലാപ്രോസ്കോപിക് ശസ്ത്രക്രിയകളിലൂടെയാണ് ഭൂരിഭാഗം വൃക്കകളും ശേഖരിക്കപ്പെടുന്നത്. ഇതുവഴി മുറിവ് ചെറുതാക്കാനും വേദന ലഘൂകരിക്കാനും സാധിക്കുന്നു. ദാതാവിന് വളരെ പെട്ടെന്ന് തന്നെ പൂർവ്വസ്ഥിതി പ്രാപിക്കാൻ ഇതുവഴി സാധിക്കുന്നു. ഒരു ശസ്ത്രക്രിയാവിദഗ്ദനെ സംബന്ധിച്ചേടത്തോളം 150 ശസ്ത്രക്രിയകളോടെ വേഗതയോടെയും കൃത്യതയോടെയും ചെയ്യാനായി സാധിച്ചുതുടങ്ങും. ഡിസീസഡ് ഡോണറേക്കാൾ ലിവിങ് ഡോണറിന്റെ വൃക്കകൾക്ക് ദീർഘകാല വിജയനിരക്ക് കൂടുതലാണ്. ലാപ്രോസ്കോപ്പിക് ശസ്ത്രക്രിയയുടെ ഉപയോഗം വർദ്ധിച്ചതിനുശേഷം, ലിവിങ് ഡോണേഴ്സിന്റെ എണ്ണത്തിൽ വർദ്ധനവുണ്ടായി. വേദനയും മുറിവുകളും കുറയുകയും, പൂർവ്വസ്ഥിതി പ്രാപിക്കാനുള്ള എളുപ്പവും കാരണമാണ് ഈ വർദ്ധനവിന് കാരണം. 2009 ജനുവരിയിൽ സെന്റ് ബർണബാസ് മെഡിക്കൽ സെന്ററിൽ രണ്ട് ഇഞ്ച് മുറിവിലൂടെ ആദ്യത്തെ സമ്പൂർണ്ണ റോബോട്ടിക് വൃക്ക മാറ്റിവയ്ക്കൽ നടത്തി. തുടർന്നുള്ള ആറുമാസത്തിനുള്ളിൽ, അതേ സംഘം റോബോട്ടിക് സഹായത്തോടെ എട്ട് ശസ്ത്രക്രിയകൾ കൂടി നടത്തി.
2004-ൽ ഉയർന്ന മാത്രയിലുള്ള ഐ.വി.ഐ.ജി പ്രയോഗത്തിന് അംഗീകാരം ലഭിച്ചതോടെ, ദാതാവും സ്വീകർത്താവും തമ്മിലുള്ള പൊരുത്തം അനിവാര്യമല്ലാതായി മാറി. രക്തഗ്രൂപ്പ്, കോശങ്ങൾ എന്നീ പൊരുത്തങ്ങൾ പോലും ഇല്ലെങ്കിലും വൃക്ക മാറ്റിവെക്കൽ സാധ്യമായി തുടങ്ങി. വൃക്ക തിരസ്ക്കരിക്കപ്പെടുന്നത് ഗണ്യമായി കുറയാൻ ഇത് കാരണമായി.
ഗർഭപാത്രം നീക്കം ചെയ്യപ്പെട്ട സ്ത്രീയിൽ നിന്നും 2009-ൽ യോനി വഴി വൃക്ക ശേഖരിക്കുകയുണ്ടായി. ഇത്തരം ശസ്ത്രക്രിയകളിൽ ആന്തരികമായ ഒരൊറ്റ മുറിവിലൂടെ ശസ്ത്രക്രിയ പൂർണ്ണമാകുന്നു. പെട്ടെന്നുള്ള പൂർവ്വസ്ഥിതി പ്രാപിക്കൽ ഇതുവഴി സാധിക്കുന്നു. നാച്ചുറൽ ഓറിഫൈസ് ട്രാൻസ്‌ലൂമിനൽ എൻഡോസ്കോപിക് സർജറി എന്നാണ് ഇത്തരം ശസ്ത്രക്രിയക്ക് പേര്.
നാഭിയിലെ ഒരൊറ്റ കീറിലൂടെ നടത്തപ്പെടുന്ന സിംഗിൾ പോർട്ട് ലാപ്രോസ്കോപി എന്നത് ഈ മേഖലയിലെ വലിയൊരു മുന്നേറ്റമാണ്.
അവയവവ്യാപാരം
ലോകത്ത് പലയിടങ്ങളിലും ദാരിദ്ര്യം മൂലവും മറ്റുമായി തങ്ങളുടെ അവയവങ്ങൾ വിൽക്കാൻ വ്യക്തികൾ തയ്യാറാകുന്നുണ്ട്. ഇടനിലക്കാരുടെയും മറ്റും തട്ടിപ്പിനിരയായും പലപ്പോഴും ദാതാവ് അറിയാതെ പോലും അവയവങ്ങൾ കവർന്നെടുത്ത സംഭവങ്ങൾ ഉണ്ടായിട്ടുണ്ട്. വികസ്വര രാജ്യങ്ങളിലാണ് ഇത്തരം സംഭവങ്ങൾ കൂടുതൽ സംഭവിക്കുന്നത്. ഇത്തരം വൃക്കകൾ സ്വീകരിക്കാനായി ടൂറിസ്റ്റുകളായി പലയിടത്ത് നിന്നും എത്തി ശസ്ത്രക്രിയക്ക് വിധേയരാവുന്നു. ട്രാൻസ്പ്ലാന്റ് ടൂറിസ്റ്റ് എന്ന സംജ്ഞ ഇങ്ങനെ രൂപപ്പെട്ടതാണ്. ഇത്തരം വിപണനങ്ങളെ ലോകം പൊതുവെ പ്രോത്സാഹിപ്പിക്കുന്നില്ല. ഓർഗൻസ് വാച്ച് തുടങ്ങിയ മനുഷ്യാവകാശ സംഘങ്ങൾ ഇതിനെ നിശിതമായി വിമർശിക്കുന്നുണ്ട്. അണുബാധ നിയന്ത്രണം, ശസ്ത്രക്രിയ നിലവാരം എന്നിവ ഉറപ്പുവരുത്താൻ ഇത്തരം ശസ്ത്രക്രിയകളിൽ സാധ്യമല്ലാത്തതിനാൽ രോഗികൾക്ക് പലവിധ സങ്കീർണ്ണതകളും നേരിടേണ്ടി വരുന്നു. ഹെപറ്റൈറ്റിസ്, എച്ച്.ഐ.വി എന്നീ രോഗസാധ്യതകളും നിലനിൽക്കുന്നു.
ഇത്തരം പ്രശ്നങ്ങൾ ഒഴിവാക്കാൻ അവയവദാനത്തിന് സാമ്പത്തിക നഷ്ടപരിഹാരം എന്നത് നിയമവിധേയമാക്കണമെന്ന ആവശ്യം വിവിധ കോണുകളിൽ നിന്ന് വരുന്നുണ്ട്. ഏതാനും രാജ്യങ്ങൾ ഇതിനകം തന്നെ ഇത് നിയമപരമാക്കിയിട്ടുമുണ്ട്.
"ഇൻട്രൊഡ്യൂസിങ് ഇൻസെന്റീവ്സ് ഇൻ ദ മാർക്കറ്റ് ഫോർ ലൈവ് ആൻഡ് കഡാവെറിക് ഓർഗൻ ഡൊണേഷൻസ്" എന്ന പേരിൽ അവതരിപ്പിച്ച ലേഖനത്തിൽ സ്വതന്ത്രകമ്പോളത്തിന് മേഖലയിൽ വഹിക്കാനുള്ള പങ്ക് ചൂണ്ടിക്കാട്ടുന്നു. അവയവക്ഷാമത്തിന് ഇത് ഒരു പരിഹാരമാണെന്ന് പറയുന്ന അവർ, ഒരു കിഡ്നിയുടെ വില 15,000 ഡോളർ എന്നും കരളിന്റേത് 32,000 ഡോളർ എന്നും കണക്കാക്കുന്നുമുണ്ട്.
വിപണിയിലുള്ള പ്രശ്നങ്ങളല്ല, മറിച്ച് അവയവകച്ചവടം എന്ന പരിപാടി തന്നെയാണ് ധാർമ്മികമായി എതിർക്കപ്പെടേണ്ടത് എന്ന് ജോർജ്ജ്ടൗൺ സർവകലാശാലയിലെ ജേസൺ ബ്രെണൻ, പീറ്റർ ജാവേഴ്സ്കി എന്നിവർ ചൂണ്ടിക്കാണിക്കുന്നു.
അവയവദാതാക്കളുടെ സാമ്പത്തിക നഷ്ടപരിഹാരം ഓസ്‌ട്രേലിയയിലും സിംഗപ്പൂരിലും നിയമവിധേയമാക്കി. ഇരു രാജ്യങ്ങളിലെയും വൃക്കരോഗ സംഘടനകൾ പിന്തുണ അറിയിച്ചിട്ടുണ്ട്.
ഡിസീസഡ് ഡോണർ (ദാതാവിന്റെ മരണശേഷം നടക്കുന്ന ദാനം)
ലഘുചിത്രം| ഇംഗ്ലണ്ടിൽ നിന്നുള്ള വൃക്ക ദാതാക്കളുടെ കാർഡുകൾ, 1971–1981. ഉദാഹരണത്തിന്, ഒരു അപകടത്തിൽ കൊല്ലപ്പെട്ടാൽ വൃക്ക ദാനം ചെയ്യാൻ അവർ തയ്യാറാണെന്നതിന്റെ തെളിവായി കാർഡുകൾ ദാതാക്കളാണ് കൊണ്ടുപോകേണ്ടത്. നിലവിൽ നടക്കുന്ന ഭൂരിഭാഗം വൃക്ക മാറ്റിവെക്കലുകളും നടക്കുന്നത് മരണശേഷം ദാതാവിൽ നിന്നും ശേഖരിച്ചുകൊണ്ടാണ്. ഡിസീസഡ് ഡോണർ എന്നത് രണ്ട് വിഭാഗമായി തിരിക്കാൻ കഴിയും. മസ്തിഷ്കമരണത്താൽ (ബി.ഡി) ഉള്ള ദാതാക്കൾ, കാർഡിയാക് മരണത്താൽ (ഡി.സി.ഡി) ഉള്ള ദാതാക്കൾ.
മസ്തിഷ്കമരണം സംഭവിക്കുന്നതോടെ മരണം സ്ഥിരീകരിക്കാമെങ്കിലും ഹൃദയമിടിപ്പ് തുടരുന്നതിനാൽ രക്തചംക്രമണം നിലക്കുന്നില്ല. ശസ്ത്രക്രിയാസമയത്തും അവയവങ്ങളിലൂടെ രക്തം ഓടുന്നതിനാൽ ഈ സാഹചര്യം അവയവ ശേഖരണത്തെ സഹായിക്കുന്നതാണ്. ശേഖരിക്കപ്പെട്ട അവയവങ്ങളിൽ നിന്ന് രക്തം നീക്കം ചെയ്ത് പകരം തണുപ്പേകുന്ന ലായനികൾ പ്രവഹിപ്പിക്കുന്നു. മാറ്റിവെക്കുന്ന അവയവത്തെ ആസ്പദിച്ചാണ് ഏത് ലായനിയാണ്, അല്ലെങ്കിൽ ഏതൊക്കെ ലായനികളുടെ മിശ്രിതമാണ് നൽകേണ്ടത് എന്ന് തീരുമാനിക്കുന്നത്.
കാർഡിയാക് ഡെത്ത് സംഭവിച്ചാൽ ജീവൻ നിലനിർത്താൻ വേണ്ടിയുള്ള പിന്തുണ (മെക്കാനിക്കൽ വെന്റിലേഷൻ) പിൻവലിക്കുന്നതോടെ മരണം രേഖപ്പെടുത്തുകയും ദാതാവിനെ ശസ്ത്രക്രിയക്കായി മാറ്റുകയും ചെയ്യുന്നു. ഇതോടെ രക്തചംക്രമണം നിലക്കുന്നതിനാൽ രക്തം കട്ടപിടിക്കാതിരിക്കാനും ശീതീകരണം ഒഴിവാക്കാനുമായി ശേഖരിക്കേണ്ട അവയവങ്ങളിലൂടെ അനുയോജ്യമായ ലായനികൾ പ്രവഹിപ്പിക്കുന്നു. കാർഡിയാക് ഡെത്തിനെ തുടർന്ന് നടക്കുന്ന ശസ്ത്രക്രിയകൾക്ക് കൂടുതൽ കർശനമായ ധാർമ്മിക-നിയമ മാർഗനിർദ്ദേശങ്ങൾ പാലിക്കേണ്ടതായിട്ടുണ്ട്. അതിൽ ഏറ്റവും പ്രധാനം അവയവശേഖരണസംഘം ഒരുകാരണവശാലും മരണം പ്രഖ്യാപിക്കുന്നതിന് മുൻപ് രോഗിയുടെ പരിചരണത്തിൽ പങ്കുകൊള്ളരുത് എന്നതാണ്.
മരണശേഷമുള്ള അവയവ ദാനത്തെ പ്രോത്സാഹിപ്പിക്കാനായി വിവിധ രാജ്യങ്ങൾ പലവിധ നിയമനിർമ്മാണങ്ങളും നടപ്പാക്കിയിട്ടുണ്ട്. ചില രാജ്യങ്ങളിലെങ്കിലും എല്ലാ പൗരന്മാരും സ്വതേ ദാതാക്കളുടെ പട്ടികയിൽ ഉൾപ്പെടുന്നു. അതോടെ എല്ലാ പൗരന്മാരും മരണശേഷം അവയവദാനത്തിന് സമ്മതമാണെന്നാണ് നിയമം. ആർക്കെങ്കിലും ആ പട്ടികയിൽ നിന്ന് ഒഴിവാകണമെങ്കിൽ അതിനായി അപേക്ഷ നൽകേണ്ടതുണ്ട്.
വൃക്കകൾ തമ്മിലെ പൊരുത്തം
രക്തഗ്രൂപ്പ്, ക്രോസ് മാച്ച് എന്നീ പൊരുത്തങ്ങൾ ദാതാവും സ്വീകർത്താവും തമ്മിൽ ഉണ്ടായിരിക്കുന്നത് ഉചിതമാണ്. ഒരു ലിവിങ് ഡോണറുടെ വൃക്ക ഉദ്ദേശിക്കുന്ന വ്യക്തിക്ക് യോജിക്കുന്നതല്ലെങ്കിൽ അനുയോജ്യമായ മറ്റൊരു സ്വീകർത്താവിന് കൈമാറ്റം ചെയ്യുകയും പകരം അനുയോജ്യമായ വൃക്ക തിരികെ ലഭ്യമാക്കുകയും ചെയ്യുന്ന ശൃംഖലകൾ ഇന്ന് വിപുലമാണ്.
ഇൻട്രാവൈനസ് ഇമ്യൂണോഗ്ലോബുലിൻ (ഐ.വി.ഐ.ജി) ഉപയോഗത്തോടെ ദാതാവും സ്വീകർത്താവും തമ്മിലുള്ള പൊരുത്തം അനിവാര്യമല്ലാതായി. ഈ പ്രക്രിയയുടെ വിവിധ പ്രോട്ടോക്കോളുകൾ വഴി രക്തഗ്രൂപ്പ്, വൃക്കാകോശ പൊരുത്തങ്ങൾ നിർബന്ധമല്ലാതായി. 1980-കളിൽ ഈ ദിശയിലുള്ള പരീക്ഷണങ്ങൾ ആരംഭിക്കുകയും, 1990-കളിൽ ജപ്പാനിൽ ഇതിന്റെ ഫലപ്രാപ്തിയെക്കുറിച്ച പഠനങ്ങൾ പ്രസിദ്ധീകരിക്കപ്പെടുകയും ചെയ്തു. നിലവിൽ ലോകമെമ്പാടും പൊരുത്തപ്പെടാത്ത അവയവങ്ങൾ ഐ.വി.ഐ.ജി സാങ്കേതികവിദ്യയാൽ മാറ്റിവെക്കൽ നടത്തപ്പെടുന്നു.
സ്വീകർത്താവിന്റെ ശരീരത്തിലെ എച്ച്.എൽ.എ ആന്റിബോഡികളുമായുള്ള താരതമ്യം കണ്ടെത്താനായി ദാതാവിന്റെ എച്ച്.എൽ.എ ആന്റിബോഡികളുമായി പാനൽ റിയാക്റ്റീവ് ആന്റിബോഡി ടെസ്റ്റ് നടത്തുന്നു. വൃക്ക മാറ്റിവെക്കലിന്റെ ഫലത്തെ കുറിച്ച ഒരു മുൻകൂർ വിലയിരുത്തലാണ് ഈ പരിശോധന. നിലവിൽ ലിവിങ്-റിലേറ്റഡ് ഡോണറുടെയും ലിവിങ്-നോൺ റിലേറ്റഡ് ഡോണറിന്റെയും മാറ്റിവെക്കലുകൾ സർവ്വസാധാരണമാണ്.
നടപടിക്രമം
ലഘുചിത്രം| വൃക്കമാറ്റിവയ്ക്കൽ ശസ്ത്രക്രിയയുടെ സങ്കീർണ്ണതയും അനന്തരമായുണ്ടാകുന്ന പൂർവ്വസ്ഥിതി പ്രാപിക്കാനുള്ള കാലവിളംബവും ഒഴിവാക്കാനായി നിലവിലുള്ള രണ്ട് വൃക്കകളും നീക്കം ചെയ്യാതെയാണ് പുതിയ വൃക്ക സ്ഥാപിക്കുന്നത്. അടിവയറ്റിൽ ഇലിയാക് ഫോസയിൽ സ്ഥാപിക്കുന്ന വൃക്കയിലേക്ക് പുതുതായി രക്തവിതരണ സംവിധാനം, മൂത്രനാളി എന്നിവ ഒരുക്കുന്നു.
അടിവയറ്റിൽ ഇടുപ്പെല്ലിന്റെ ഏത് ഭാഗത്താണ് പുതിയ വൃക്ക സ്ഥാപിക്കേണ്ടത് എന്നതിൽ വൈദ്യശാസ്ത്രഗ്രന്ഥങ്ങളിൽ വിവിധ അഭിപ്രായങ്ങൾ കാണപ്പെടുന്നുണ്ട്. ഇടത് ഭാഗത്ത് നിന്ന് ശേഖരിക്കപ്പെട്ട വൃക്ക രോഗിയിൽ വലത് ഭാഗത്ത് സ്ഥാപിക്കണമെന്നാണ് ക്യാമ്പ്ബെല്ലിന്റെ യൂറോളജി (2002) പറയുന്നത്. സ്മിത്തിന്റെ യൂറോളജി (2004) പ്രകാരം ഏത് ഭാഗത്തും സ്ഥാപിക്കാമെങ്കിലും വലത് ഭാഗത്തിന് മുൻഗണന നൽകുന്നുണ്ട്. ഗ്ലെനിന്റെ യൂറോളജിക്കൽ സർജറി (2004) കാമ്പ്ബെല്ലിന് സമാനമായി ഏതവസരത്തിലും എതിർവശങ്ങളിൽ സ്ഥാപിക്കാൻ ശിപാർശ ചെയ്യുന്നു.
വൃക്ക-പാൻക്രിയാസ് ട്രാൻസ്പ്ലാൻറ്
ലഘുചിത്രം| വൃക്ക-പാൻക്രിയാസ് ട്രാൻസ്പ്ലാൻറ് പ്രമേഹം മൂലമായി ഉണ്ടാകുന്ന വൃക്കരോഗിയെ സംബന്ധിച്ചേടത്തോളം പാൻക്രിയാസ് കൂടി രോഗബാധിതമായിരിക്കാൻ സാധ്യത ഉണ്ട്. ഇത്തരം രോഗികളിൽ പലപ്പോഴും വൃക്കയോടൊപ്പം പാൻക്രിയാസ് കൂടി മാറ്റിവെക്കപ്പെടാറുണ്ട്. അനുയോജ്യമായ ഡിസീസഡ് ഡോണർ ലഭ്യമാണെങ്കിൽ മാത്രമേ ഇത്തരം ശസ്ത്രക്രിയ നടത്താൻ കഴിയാറുള്ളൂ. 1966-ൽ മിനസോട്ട സർവകലാശാലയിലെ റിച്ചാർഡ് ലില്ലെഹി, വില്ല്യം കെല്ലി എന്നീ വൈദ്യശാസ്ത്രജ്ഞർ ചേർന്നാണ് ഇത്തരം ശസ്ത്രക്രിയ ആദ്യം നടത്തിയത്.
വളരെ അപൂർവ്വമായി മാത്രമേ ലിവിങ് ഡോണറിൽ നിന്ന് ഭാഗികമായി ശേഖരിച്ച പാൻക്രിയാസ്, വൃക്കയോടൊപ്പം മാറ്റിവെച്ചിട്ടുള്ളൂ. പ്രമേഹവും വൃക്കാതകരാറും ഒന്നിച്ചുള്ള രോഗികളിൽ എത്രയും പെട്ടെന്ന് പാൻക്രിയാസും വൃക്കയും മാറ്റിവെക്കുന്നതാണ് ഏറ്റവും നല്ലത്. ലിവിങ് ഡോണറുകളുൽ നിന്ന് പാൻക്രിയാസിന്റെ ഒരു ഭാഗവും ഒരു വൃക്കയും ശേഖരിക്കുന്നതാണ് തുടർച്ചയായ ഡയാലിസിസിനേക്കാൾ രോഗിക്ക് ഉത്തമം. ഇത് ലഭ്യമായില്ലെങ്കിൽ ആദ്യം ലഭ്യമാകുന്നത് ആദ്യശസ്ത്രക്രിയയിലൂടെയും പിന്നീട് കിട്ടുന്നത് രണ്ടാമതായും കൂട്ടിച്ചേർക്കുന്നു.
പാൻക്രിയാസിൽ നിന്ന് ഐലറ്റ് സെല്ലുകൾ മാറ്റിവെക്കുന്നത് ഇപ്പോഴും പരീക്ഷണ ഘട്ടത്തിലാണെങ്കിലും, പ്രതീക്ഷ നൽകുന്നതാണ്. ഡിസീസഡ് ഡോണറിൽ നിന്ന് ശേഖരിച്ച പാൻക്രിയാസിലെ ഇൻസുലിൻ നിർമ്മിക്കുന്ന ഐലറ്റ് സെല്ലുകൾ വേർതിരിച്ചെടുക്കുകയും, ആ കോശങ്ങൾ ഒരു കത്തീറ്റർ വഴി കുത്തിവെച്ച് കരളിൽ ലയിപ്പിക്കുകയും ചെയ്യുന്നതാണ് പരീക്ഷണഘട്ടത്തിലുള്ള രീതി. രോഗികളിലെ ഇൻസുലിൻ നില അനുസരിച്ച് കുത്തിവെപ്പുകളുടെ എണ്ണം വ്യത്യാസപ്പെട്ടിരിക്കും.
ശസ്ത്രക്രിയക്ക് ശേഷം
ഏകദേശം മൂന്ന് മണിക്കൂർ നീളുന്ന ശസ്ത്രക്രിയയിലൂടെ ദാതാവിന്റെ വൃക്ക സ്വീകർത്തവിന്റെ അടിവയറ്റിൽ സ്ഥാപിച്ച ശേഷം ധമനിയിലും സിരയിലുമായി ബന്ധിപ്പിക്കുന്നു. മൂത്രസഞ്ചിയിലേക്ക് കൂടി ബന്ധം ചേർക്കുന്നതോടെ വൃക്ക മൂത്ര ഉല്പാദനം ആരംഭിക്കുന്നു. സ്ഥാപിക്കുന്നതോടെ തന്നെ വൃക്ക അതിന്റെ പ്രവർത്തനം ആരംഭിക്കുമെങ്കിലും സാധാരണനിലയിലെത്താനായി പിന്നെയും ദിവസങ്ങൾ ആവശ്യമാണ്. മൂന്ന് മുതൽ അഞ്ച് ദിവസം കൊണ്ട് ലിവിങ് ഡോണറുടെ വൃക്ക സാധാരണനിലയിൽ എത്താറുണ്ട്. എന്നാൽ ഡിസീസഡ് ഡോണറുടെ വൃക്ക സാധാരണനിലയിലെത്താനായി 7 മുതൽ 15 ദിവസം വരെ എടുക്കാറുണ്ട്. 4 മുതൽ 10 ദിവസം വരെയാണ് സാധാരണ നിലയിൽ ആശുപത്രിവാസം ആവശ്യമായി വരുന്നത്. ചില ഘട്ടങ്ങളിൽ മൂത്ര ഉത്പാദിപ്പിക്കാനായി ഡൈയൂററ്റിക്സ് മരുന്നുകൾ നൽകാറുണ്ട്.
ദാതാവിന്റെ വൃക്ക നിരസിക്കുന്നതൊഴിവാക്കാനായി തുടർന്നുള്ള ജീവിതകാലത്ത് രോഗി ഇമ്മ്യൂണോസപ്രസന്റ് മരുന്നുകൾ കഴിക്കേണ്ടിവരുന്നു. ടാക്രോലിമസ്, മൈകോഫെനോലൈറ്റ്, പ്രെഡ്നിസോളോൺ എന്നിവയാണ് സാധാരണ നൽകുന്നത്. ചില രോഗികൾക്ക് സിക്ലോസ്പോറിൻ, സിറോളിമസ് അഥവാ അസാത്തിയോപ്രിൻ എന്നിവയാണ് നൽകുന്നത്. കോർട്ടിക്കോസ്റ്റീറോയ്ഡുകൾ ഒഴിവാക്കുന്നത് വഴി വൃക്ക നേരത്തേ നിരസിക്കപ്പെടാനുള്ള സാധ്യത വർദ്ധിക്കുന്നു.
സിക്ലോസ്പോറിൻ എന്ന ഇമ്മ്യൂണോസപ്രസന്റ് 1980-കളിൽ കണ്ടുപിടിക്കപ്പെട്ടു. സമാനമായ മറ്റൊരു മരുന്നാണ് ടാക്രോളിമസ്. ഇവ രണ്ടും പക്ഷേ വൃക്കകളിൽ ടോക്സിസിറ്റിക്ക് (നെഫ്രോടോക്സിസിറ്റി) കാരണമാകുന്നു. അതിനാൽ രക്തത്തിൽ രണ്ടിന്റെയും അളവ് സൂക്ഷ്മമായി നിരീക്ഷിച്ചുകൊണ്ടിരിക്കേണ്ടതുണ്ട്. സ്വീകർത്താവിന് വൃക്കകളുടെ പ്രവർത്തനം കുറയുകയോ പ്രോട്ടീനൂറിയ ഉണ്ടെന്ന് തോന്നുകയോ ചെയ്താൽ, വൃക്ക നിരസിക്കൽ മൂലമാണോ അതോ മരുന്നുകളുടെ ടോക്സിസിറ്റി കാരണമുള്ള പ്രശ്നമാണോ എന്ന് പരിശോധിക്കാനായി വൃക്കയുടെ ബയോപ്സി പരിശോധന ആവശ്യമായി വരാം.
ശസ്ത്രക്രിയയുടെ ശേഷം ആദ്യത്തെ 60 ദിവസങ്ങളിൽ 10 മുതൽ 25 ശതമാനം ആളുകളിൽ അക്യൂട്ട് റിജക്ഷൻ ഉണ്ടാകുന്നു. റിജക്ഷൻ എന്നാൽ വൃക്ക പൂർണ്ണമായി നഷ്ടപ്പെട്ടു എന്നർത്ഥമില്ല. മരുന്നുകളുടെ ക്രമീകരണവും അധികചികിത്സയും ഇതോടെ ആവശ്യമായി വരും.
ഇമേജിംഗ്
ശാസ്ത്രകിയക്ക് ശേഷം വൃക്കയുടെ അൾട്രാസൗണ്ട് ഇമേജിങ് കൃത്യമായ ഇടവേളകളിൽ നടത്തേണ്ടതുണ്ട്. റിജക്ഷൻ സംഭവിച്ചുതുടങ്ങുന്നുണ്ടെങ്കിൽ വൃക്കകളിൽ സംഭവിക്കുന്ന മാറ്റങ്ങളെ വിലയിരുത്താൻ ഇത് സഹായിക്കുന്നു. വൃക്കയെ മാത്രമല്ല അനുബന്ധമായ രക്താക്കുഴലുകളെയും മൂത്രനാളിയേയും ഇങ്ങനെ തുടർച്ചയായി നിരീക്ഷിച്ചുവരാറുണ്ട്. റെസിസ്റ്റീവ് ഇൻഡെക്സ് പരിശോധിക്കാനും അൾട്രാസൗണ്ട് ഉപയോഗിക്കുന്നു.
വൃക്ക മാറ്റിവെക്കലിന് ശേഷം യൂറോളജി, വാസ്കുലർ പ്രതികരണങ്ങൾ നിരീക്ഷിക്കുന്നതിനായി റേഡിയോ ഐസോടോപ്പ് റെനോഗ്രഫി ഉപയോഗിക്കുന്നു. മാറ്റിവെക്കപ്പെട്ട വൃക്കയുടെ പ്രവർത്തനത്തെ വിലയിരുത്തുന്നതിനായി മുൻപ് നടന്ന റെനോഗ്രഫി റിപ്പോർട്ടുകളുമായി പുതിയ റിപ്പോർട്ട് താരതമ്യം ചെയ്യാറുണ്ട്.
ഭക്ഷണക്രമീകരണം
ഗ്രേപ്പ്ഫ്രൂട്ട്, മാതളനാരങ്ങ, ഗ്രീൻ ടീ ഉൽപ്പന്നങ്ങൾ തുടങ്ങിയവ വൃക്ക സ്വീകർത്താക്കൾ കഴിക്കുന്ന മരുന്നുകളുമായി പ്രതിപ്രവർത്തിക്കുന്നതിനാൽ ഇവ കഴിക്കുന്നതിനെ പൊതുവെ നിരുത്സാഹപ്പെടുത്തുന്നു. ഭക്ഷണത്തിലെ പ്രോട്ടീൻ നിയന്ത്രണവും ആവശ്യമായി വരാറുണ്ട്.
സങ്കീർണതകൾ
വലത്ത്‌|ലഘുചിത്രം| ട്യൂബുലാർ എപിത്തീലിയത്തിനകത്ത് ലിംഫോസൈറ്റുകളുടെ സാന്നിധ്യം, വൃക്കസംബന്ധമായ ഗ്രാഫ്റ്റിന്റെ നിശിത സെല്ലുലാർ നിരസിക്കൽ സാക്ഷ്യപ്പെടുത്തുന്നു. ബയോപ്സി സാമ്പിൾ. ശസ്ത്രക്രിയയുടെ സമയത്ത് രോഗിയുടെ പ്രായം, ആരോഗ്യസ്ഥിതി എന്നിവ ശസ്ത്രക്രിയാനന്തര സങ്കീർണതകളെ കാര്യമായി സ്വാധീനിക്കുന്നു. ശസ്ത്രക്രിയാകേന്ദ്രങ്ങളുടെ പ്രാഗദ്ഭ്യം ഇത്തരം സങ്കീർണ്ണതകളെ കൈകാര്യം ചെയ്യുന്നതിൽ വ്യത്യാസപ്പെട്ടിരിക്കുന്നു. വൃക്ക മാറ്റിവെക്കൽ പൂർത്തിയായ ശേഷം താഴെപ്പറയുന്ന സങ്കീർണ്ണതകൾ വരാവുന്നതാണ്:
ഡിസീസഡ് ഡോണറിൽ നിന്ന് സ്വീകരിക്കപ്പെട്ട വൃക്കക്ക് പത്ത് വർഷവും, ലിവിങ് ഡോണറിൽ നിന്ന് സ്വീകരിക്കപ്പെട്ട വൃക്കയ്ക്ക് പതിനഞ്ച് വർഷവുമാണ് ശരാശരി ആയുസ്സ്. മാറ്റിവെക്കപ്പെട്ട വൃക്കയുടെ പ്രവർത്തനം പരാജയപ്പെടുകയാണെങ്കിൽ അടുത്ത വൃക്ക മാറ്റിവെക്കൽ, അല്ലെങ്കിൽ ഇടക്കാല ഡയാലിസിസ് എന്നിവയിലേതെങ്കിലുമൊന്നിലേക്ക് രോഗി നയിക്കപ്പെടാം. പ്രായാധിക്യമുള്ള ചില രോഗികളെങ്കിലും ഇവ രണ്ടിലേക്കും നീങ്ങാതെ ജീവൻരക്ഷാ ഉപാധികളിലേക്ക് മാത്രമായി മടങ്ങുന്നു.
വൃക്ക നിരസിക്കപ്പെടുന്നതൊഴിവാക്കാനായി ശരീരത്തിന്റെ പ്രതിരോധശേഷി കുറച്ചുനിർത്തേണ്ടതുള്ളതിനാൽ അണുബാധകൾക്കുള്ള സാധ്യത വളരെയധികമാണ്. ശ്ലേഷ്മസ്തരങ്ങൾ, മൂത്രനാളി, ശ്വാസകോശം എന്നിവയിലാണ് അണുബാധകൾ കൂടുതലായി കാണപ്പെടുന്നത്. ബാക്ടീരിയ (46%), വൈറൽ (41%), ഫംഗസ് (13%), പ്രോട്ടോസോവൻ (1%) എന്നിവയാണ് ഏറ്റവും സാധാരണമായ അണുബാധകൾ. വൈറൽ രോഗങ്ങളിൽ, ഏറ്റവും സാധാരണമായ ഏജന്റുകൾ ഹ്യൂമൻ സൈറ്റോമെഗലോവൈറസ് (31.5%), ഹെർപ്പസ് സിംപ്ലക്സ് (23.4%), ഹെർപ്പസ് സോസ്റ്റർ (23.4%) എന്നിവയാണ്. മാറ്റിവയ്ക്കൽ അപകടസാധ്യത ഘടകമായി BK വൈറസ് ഇപ്പോൾ കൂടുതലായി അംഗീകരിക്കപ്പെടുന്നു. വൃക്കസംബന്ധമായ മാറ്റിവയ്ക്കൽ ഉള്ള മൂന്നിലൊന്ന് ആളുകളിൽ അണുബാധയാണ് മരണകാരണം, കൂടാതെ രോഗികളിൽ 50% മരണവും ന്യുമോണിയകളാണ്.
രോഗനിർണയം
വൃക്കമാറ്റിവയ്ക്കൽ ഒരു ആയുസ്സ് നീട്ടുന്ന പ്രക്രിയയാണ്. സാധാരണ രോഗി ഡയാലിസിസ് ചെയ്തതിനേക്കാൾ 10 മുതൽ 15 വർഷം വരെ വൃക്ക മാറ്റിവയ്ക്കൽ മൂലം ജീവിക്കാം. ആയുർദൈർഘ്യം വർദ്ധിക്കുന്നത് പ്രായം കുറഞ്ഞ രോഗികൾക്ക് കൂടുതലാണ്, എന്നാൽ 75 വയസ്സുള്ള സ്വീകർത്താക്കൾ പോലും (ഡാറ്റയുള്ള ഏറ്റവും പഴയ ഗ്രൂപ്പ്) ശരാശരി നാല് വർഷം കൂടി ജീവിതം നേടുന്നു. പരമ്പരാഗത ഡയാലിസിസിൽ തുടരുന്നതിനേക്കാൾ കൂടുതൽ ഊർജ്ജം, നിയന്ത്രണങ്ങൾ കുറഞ്ഞ ഭക്ഷണക്രമം, കുറഞ്ഞ സങ്കീർണതകൾ എന്നിവ സാധാരണയായി വൃക്കമാറ്റിവച്ചവരിൽ കണ്ടുവരുന്നു.
ട്രാൻസ്പ്ലാൻറ് ചെയ്യുന്നതിന് മുമ്പ് ഒരു രോഗി ഡയാലിസിസ് കൂടുതൽ കാലം ചെയ്തിട്ടുണ്ടെങ്കിൽ മാറ്റിവച്ച വൃക്ക കുറഞ്ഞകാലമേ നിലക്കുകയുള്ളൂവെന്ന് ചില പഠനങ്ങൾ സൂചിപ്പിക്കുന്നു. എന്തുകൊണ്ടാണ് ഇത് സംഭവിക്കുന്നതെന്ന് വ്യക്തമല്ല, പക്ഷേ ഒരു ട്രാൻസ്പ്ലാൻറ് പ്രോഗ്രാമിലേക്ക് വേഗത്തിൽ റഫറൽ ചെയ്യേണ്ടതിന്റെ ആവശ്യകത ഇത് അടിവരയിടുന്നു. വൃക്കമാറ്റിവയ്ക്കൽ പ്രീ-എംപ്റ്റീവ് ആയിരിക്കണം, അതായത്, രോഗി ഡയാലിസിസ് ആരംഭിക്കുന്നതിന് മുമ്പ് നടക്കുക. ശസ്ത്രക്രിയക്ക് ശേഷം കാലക്രമേണ വൃക്ക തകരാറിലാകാനുള്ള കാരണം അടുത്ത കാലത്തായി വ്യക്തമാണ്. യഥാർത്ഥ വൃക്കരോഗം ആവർത്തിക്കുന്നതിനു പുറമേ, നിരസിക്കൽ (പ്രധാനമായും ആന്റിബോഡി-മെഡിയേറ്റഡ് റിജക്ഷൻ), പ്രോഗ്രസീവ് സ്കാർറിംഗ് (മൾട്ടിഫാക്റ്റോറിയൽ) എന്നിവ നിർണ്ണായക പങ്ക് വഹിക്കുന്നു. വൃക്കമാറ്റിവയ്ക്കൽ പരാജയപ്പെടുന്നത് ഒഴിവാക്കാൻ കർശനമായ മരുന്ന് പാലിക്കൽ വഴി നിരസിക്കുന്നത് ഒഴിവാക്കേണ്ടത് വളരെ പ്രധാനമാണ്.
ന്യൂസിലന്റിലെ റഗ്ബി കളിക്കാരൻ ജോനാ ലോമു, ജർമ്മൻ-ക്രൊയേഷ്യൻ സോക്കർ കളിക്കാരൻ ഇവാൻ ക്ലാസ്നിക്, ബാസ്കറ്റ് ബോൾ കളിക്കാരായ സീൻ ഏലിയട്ട്, അലൻസോ മോണിങ് തുടങ്ങിയവരെല്ലാം വൃക്കമാറ്റിവെക്കലിന് ശേഷവും കളികളിൽ സജീവമായി നിന്നവരാണ്.
ലിവിങ് ഡോണറുകളെ നടത്തുന്ന പഠനങ്ങളിൽ സാധാരണ വ്യക്തികളുമായി താരതമ്യപ്പെടുത്തുമ്പോൾ ഏകദേശം തുല്യമായ മരണനിരക്കാണ് കാണപ്പെടുന്നത്. ഇതുപക്ഷേ ഡോണർമാരെ തെരഞ്ഞെടുക്കുമ്പോൾ പാലിക്കപ്പെടുന്ന കർശനമായ നിബന്ധനകളുമായി ബന്ധപ്പെട്ടാണെന്ന് വിലയിരുത്തപ്പെടുന്നു. കാരണം ആരോഗ്യപരമായി മികച്ചുനിൽക്കുന്നവരെ മാത്രമാണ് ലിവിങ് ഡോണറായി അംഗീകരിക്കപ്പെടുന്നുള്ളൂ എന്നതാണ്.
സ്ഥിതിവിവരക്കണക്കുകൾ
വൃക്ക മാറ്റിവെക്കൽ നിരക്ക് വിവിധ രാജ്യങ്ങളിൽ വ്യത്യാസപ്പെട്ടിരിക്കുന്നു. ദേശവ്യത്യാസം എന്നതുപോലെത്തന്നെ വംശീയവും ലിംഗപരവുമായ വ്യതിരിക്തതകളും മാറ്റിവെക്കൽ നിരക്കിനെ ബാധിക്കുന്നു. രോഗിയുടെയോ ബന്ധുക്കളുടെയോ വരുമാനവും ഇതിനെ സ്വാധീനിക്കുന്നു. സാമൂഹികവും ജനസംഖ്യാപരവുമായ പ്രതിബന്ധങ്ങൾ പലപ്പോഴും പരിഗണനാപട്ടികയിൽ പേര് വരുന്നതിനെ പോലും ബാധിക്കുന്നതായി ദീർഘകാലം ഡയാലിസിസ് നടത്തുന്ന രോഗികളിൽ നടത്തപ്പെട്ട സർവ്വേകളിൽ നിന്ന് മനസ്സിലാക്കാൻ സാധിക്കുന്നുണ്ട്. വിവിധങ്ങളായ സമൂഹങ്ങൾ ഇക്കാര്യത്തിൽ കാണിക്കുന്ന താല്പര്യവ്യത്യാസം മാറ്റിവെക്കലിന് മുന്നോടിയായുള്ള പ്രക്രിയകളെ സ്വാധീനിക്കുന്നുവെന്ന് സാരം. പട്ടികയിൽ വരുന്ന ആളുകൾക്കനുസരിച്ചാണ് പലപ്പോഴും ഇതുസംബന്ധിച്ച നയങ്ങൾ രൂപപ്പെട്ടിരുന്നത് എന്നത് ഇതോടുകൂടി ചേർത്തുവായിക്കേണ്ടതാണ്.
പുറത്തേക്കുള്ള കണ്ണികൾ
വർഗ്ഗം:അവയവം മാറ്റിവയ്ക്കൽ
ചന്നപട്ടണം കളിപ്പാട്ടങ്ങൾ
കർണാടകയിലെ ചന്നപട്ടണത്തിൽ നിർമ്മിക്കപ്പെടുന്ന തടി കൊണ്ടുള്ള കളിപ്പാട്ടങ്ങളും പാവകളുമാണ് ചന്നപട്ടണം കളിപ്പാട്ടങ്ങൾ എന്നറിയപ്പെടുന്നത്. പരമ്പരാത കരകൗശലവിദ്യയിൽ നിർമ്മിക്കപ്പെടുന്ന ഈ കളിപ്പാട്ടങ്ങൾ ഭൂപ്രദേശസൂചികയിൽ ഉൾപ്പെടുത്തപ്പെട്ടിട്ടുണ്ട്. ഈ കളിപ്പാട്ടങ്ങളുടെ പ്രശസ്തി കാരണം ചന്നപട്ടണത്തെ കളിപ്പാട്ടങ്ങളുടെ നാട് എന്നർത്ഥമുള്ള ഗൊംബേഗള ഊരു എന്ന് വിശേഷിപ്പിക്കാറുണ്ട്.
ചരിത്രം
ഈ കളിപ്പാട്ടനിർമ്മാണത്തിന്റെ ചരിത്രം 18-ആം നൂറ്റാണ്ടിൽ ടിപ്പു സുൽത്താന്റെ ഭരണകാലത്ത് നിന്ന് തുടങ്ങുന്നു. തദ്ദേശീയരായ കരകൗശലപ്പണിക്കാരെ മരം കൊണ്ടുള്ള കളിപ്പാട്ടനിർമ്മാണം പരിശീലിപ്പിക്കുവാനായി ടിപ്പു പേർഷ്യയിൽ നിന്നും കരകൗശലവിദഗ്ദരെ കൊണ്ടുവന്നതായി പറയപ്പെടുന്നു. രണ്ടു നൂറ്റാണ്ടുകളായി ഐവറി വുഡ് ഉപയോഗിച്ചാണ് ഈ കളിപ്പാട്ടങ്ങൾ നിർമ്മിക്കുന്നത്. വീട്ടിയും ചന്ദനവും ചില സന്ദർഭങ്ങളിൽ ഉപയോഗിക്കാറുണ്ട്.
നിർമ്മാണം
പരമ്പരാഗതമായി ഉപയോഗിച്ചു വരുന്ന ഐവറി വുഡിനു പുറമേ റബറും കേദാറും പൈനും ആധുനികകാലത്ത് ഈ കളിപ്പാട്ടനിർമ്മാണത്തിനായി ഉപയോഗിക്കാറുണ്ട്. മരങ്ങൾ ശേഖരിക്കുക, അവ സംസ്കരിച്ചെടുക്കുക, വിവിധ ആകൃതികളിൽ മുറിച്ചെടുക്കുക കൊത്തുപണികൾ നടത്തുക, അനുയോജ്യമായ നിറങ്ങൾ നൽകുക, പോളിഷ് ചെയ്യുക തുടങ്ങി വിവിധ ഘട്ടങ്ങൾ ഇവയുടെ നിർമ്മാണത്തിലുണ്ട്. പൂർണ്ണമായും സസ്യനിർമ്മിത ചായങ്ങളാണ് ചന്നപട്ടണം കളിപ്പാട്ടങ്ങൾക്ക് നിറം പകരുവാൻ ഉപയോഗിക്കുന്നത്. 2006 ഒക്ടോബറിലെ കണക്കുകൾ പ്രകാരം 50 ചെറു ഫാക്ടറികളിലും 254 ഭവനയൂണിറ്റുകളിലുമായി 6000 ആളുകൾ ചന്നപട്ടണപ്രദേശത്ത് ഈ തൊഴിലിലേർപ്പെട്ടിരിക്കുന്നു.
വളർച്ച
കാര്യമായ പിന്തുണയുടെയും വിപണനതന്ത്രങ്ങളുടെയും അഭാവത്തിൽ ഒരു ദശകത്തിലേറെയായി സാമ്പത്തിക പ്രതിസന്ധി നേരിടുന്ന ഈ വ്യവസായം ഏകദേശം പൂർണമായി ഇല്ലാതെയായിക്കൊണ്ടിരിക്കുന്ന അവസ്ഥയിലാണ്. ഈ വ്യവസായത്തെ താങ്ങിനിർത്താനും കാലഘട്ടത്തിനനുസരിച്ച് നവീകരിക്കുവാനും കർണാടക കരകൗശലവകുപ്പും കർണാടക സർക്കാരും വിവിധ പദ്ധതികൾ ഇപ്പോൾ ആവിഷ്കരിച്ചിട്ടുണ്ട്.
അവലംബം
വർഗ്ഗം:കളിപ്പാട്ടങ്ങൾ വർഗ്ഗം:കർണാടകയിലെ ഭൂപ്രദേശസൂചികകൾ
സർക്യൂട് വേർസ്
ഡിജിറ്റൽ ലോജിക് ഗേറ്റ് സർക്യൂട്ടുകൾ നിർമ്മിക്കാൻ കഴിയുന്ന ഒരു സ്വതന്ത്രവും  ഓപ്പൺ സോഴ്‌സുമായ ഡിജിറ്റൽ ഓൺലൈൻ സിമുലേറ്ററാണ് സർക്യൂട്ട് വെർസ് സിമുലേറ്റർ.
ബാഹ്യ ലിങ്കുകൾ
വർഗ്ഗം:Pages using deprecated image syntax വർഗ്ഗം:സ്വതന്ത്ര സോഫ്റ്റ്‌വെയർ വർഗ്ഗം:ലോജിക് ഗേറ്റുകൾ
ഇസ്മത് ഇനോനു
തുർക്കിയുടെ രണ്ടാമത്തെ പ്രസിഡന്റും പ്രഥമ പ്രധാനമന്ത്രിയുമായിരുന്നു മുസ്തഫ ഇസ്മത് ഇനോനു - Mustafa İsmet İnönü (Turkish pronunciation: [isˈmet ˈinøny]. മുസ്ഥഫ ഇസ്മത് എന്നാണ് യഥാർത്ഥ പേര്.തുർക്കി സൈനിക ജനറലായിരുന്നു ഇസ്മത്‌. 1938 നവംബർ 11ന്, മുസ്തഫ കെമാൽ അത്താതുർക്ക് മരണപ്പെട്ട് രണ്ടാം ദിവസം തുർക്കിയുടെ രണ്ടാമത്തെ പ്രസിഡന്റായി. 1950 മെയ് 22വരെ ആസ്ഥാനത്ത് തുടർന്നു. അദ്ദേഹത്തിന്റെ പാർട്ടിയായ റിപ്പബ്ലിക്കൻ പീപ്പിൾസ് പാർട്ടി 1950ലെ പൊതുതിരഞ്ഞെടുപ്പിൽ പരാജയപ്പെട്ടതോടെയാണ് പ്രസിഡന്റ് സ്ഥാനം നഷ്ടമായത്. 1922 മുതൽ 1924 വരെ തുർക്കി റിപ്പബ്ലിക്കിന്റ സായുധ സൈന്യമായ ജനറൽ സ്റ്റാഫിന്റെ പ്രഥമ ചീഫ് ആയി. തുർക്കി റിപ്പബ്ലിക്കായി പ്രഖ്യാപിച്ചതിന് ശേഷം പ്രഥമ പ്രധാനമന്തിയായി. 1923 മുതൽ 1924 വരെയും 1925 മുതൽ 1937, 1961 മുതൽ 1965 വരേയും മൂന്ന് തവണ തുർക്കിയുടെ പ്രധാനമന്ത്രിയായിരുന്നിട്ടുണ്ട്. തുർക്കിയുടെ പ്രസിഡന്റായിരുന്ന കാലത്ത് മില്ലി സെഫ് (National Chief- നാഷണൽ ചീഫ് ) എന്ന് ഔദ്യോഗിക നാമം സ്വീകരിച്ചു. 1934ൽ കുലനാമ നിയമം പ്രാബല്യത്തിൽ വന്നപ്പോൾ, മുസ്തഫാ കമാൽ അത്താതുർക്കാണ് ഇനോനു എന്ന പേര് അദ്ദേഹത്തിന് നൽകിയത്. 1919 മുതൽ 1922വരെ ഇസ്‌കി പട്ടണത്തിനടത്തുള്ള ഇനോനു എന്ന സ്ഥലത്ത് വച്ച് രണ്ടു തവണ ഗ്രീക്ക് സൈന്യവുമായി ഇസ്മത്തിന്റെ നേതൃത്വത്തിൽ യുദ്ധം നടന്നു രണ്ടു യുദ്ധത്തിലും തുർക്കി ജയിച്ചു ഇതിന്റെ ഓർമക്കായാണ് ഇനോനു എന്ന നാമം അദ്ദേഹത്തിന്റെ പേരിനോട് കൂട്ടിച്ചേർത്തത്. ഒന്നാം ഇനോനു യുദ്ധം, രണ്ടാം ഇനോനു യുദ്ധം എന്ന പേരിലാണ് ഇവ അറിയപ്പെടുന്നത്.
കുടുംബവും ആദ്യകാല ജീവിതവും
1884 നവംബർ 24ന് ഇസ്മീരിലാണ് ഇസ്മത് ജനിച്ചത്. എയ്ദിൻ വിലായത്തിന്റെ മകനായാണ് ജനനം. പിതാവ് കുർദിഷ് വംശപരമ്പരയിൽ പെട്ടതും മാതാവ് ടർക്കിഷ് വംശജയുമായിരുന്നു. മാതാവ് ഹേസി റെസിറ്റ് യുദ്ധ മന്ത്രാലയത്തിലെ അഫേഴ്‌സ് ബ്യൂറോയിലെ ഫസ്റ്റ് എക്‌സാമിനന്റായി വിരമിച്ചയാളായിരുന്നു. തുർക്കിയിലെ ബിറ്റലിസ് മുൻസിപ്പാലിറ്റിയിലെ മാലാതിയ നഗരത്തിൽ കുമുറോഗുല്ലരി കുടുംബാംഗമായി ജനിച്ചി ഇസ്മത്തിന്റെ മാതാവ് ഇസ്ലാമിക പണ്ഡിതനായ പ്രൊഫസർ ഹസൻ ഇഫെൻദിയുടെ മകളായിരുന്നു. ഇസമത് തന്റെ പ്രാഥമിക വിദ്യാഭ്യാസം പൂർത്തിയാക്കിയത് മധ്യ തുർക്കിയിലെ സിവാസ് നഗരത്തിലാണ്. 1894ൽ സിവാസിലെ സൈനിക ജൂനിയർ ഹൈസ്‌കൂളിൽ നിന്ന് വിദ്യാഭ്യാസം പൂർത്തിയാക്കി. തുടർന്ന്, സിവാസ് സ്‌കൂൾ ഫോർ സിവിൽ സെർവന്റ്‌സിൽ ഒരു വർഷം പഠിച്ചു.
ആദ്യകാല സൈനിക ഉദ്യോഗം
1903ൽ ഇംപീരിയൽ സ്‌കൂൾ ഓഫ് മിലിറ്ററി എഞ്ചിനിയറിങ്ങിൽ പീരങ്കി അഭ്യാസത്തിൽ ബിരുദം നേടി. ഇതോടെ, ഓട്ടോമൻ സൈന്യത്തിൽ ആദ്യ സൈനിക നിയമനം ലഭിച്ചു. ഓട്ടോമൻ സാമ്രാജ്യത്തിന് നേരെയുണ്ടായ രണ്ടു ലഹളകൾ അടിച്ചമർത്തുന്നതിൽ വിജയിച്ചു. റുമേലിയ, യമൻ എന്നിവിടങ്ങളിൽ നടന്ന ലഹളകൾ അടിച്ചമർത്തി. 1916 ഏപ്രിൽ 13ന് ബൾഗേറിയയിലെ ശിഷ്‌തോവ് സ്വദേശിനിയായ മെവ്ഹിബെ എന്ന യുവതിയെ വിവാഹം ചെയ്തു. മൂന്നു മക്കളുണ്ട്. 1993ൽ തുർക്കിയുടെ പ്രധാനമന്ത്രിയായ ഇർദൽ ഇനോനു മകനാണ്.ഒമർ, ഒസ്‌ദെൻ എന്നിവരാണ് മറ്റുമക്കൾ. മകൾ ഒസ്‌ദെൻ വിവാഹം ചെയ്തിരിക്കുന്നത് പ്രമുഖ തുർക്കി മാധ്യമ പ്രവർത്തകനായ മെതിൻ ടോക്കറേയാണ്. 1923 നവംബർ ഒന്നിന് തുർക്കിയുടെ പ്രധാനമന്ത്രിയായി നിയമിതനായ ഇനോനു, 1937 ഒക്ടോബർ 25വരെ 14 കൊല്ലത്തോളം ആസ്ഥാനത്ത് തുടർന്നു. 1938 നവംബർ 11ന് തുർക്കിയുടെ രണ്ടാമത്തെ പ്രസിഡന്റായി സ്ഥാനം ഏറ്റെടുത്ത് 1950 മെയ് മാസം വരെയുള്ള 16 കൊല്ലത്തിനിടെ പല സുപ്രധാന സംഭവങ്ങളും നടന്നു. രണ്ടാം ലോക മഹായുദ്ധം നടന്നത് ഇനോനു പ്രസിഡന്റായ കാലത്താണ്. 1949 മാർച്ച് 28ന് ഇസ്രായേലിന് ഒരു രാജ്യമായി തുർക്കി അംഗീകരിച്ചു.
മരണം
1973 ഡിസംബർ 25ന് അങ്കാറയിൽ മരണപ്പെട്ടു. മുസ്തഫാ കെമാൽ പാഷയുടെ ശവകുടീരത്തിന് എതിർ വശത്തായാണ് ഇനോനുവിനെ മറവ് ചെയ്തത്. തുർക്കി ഭാഷക്ക് പുറമെ, അറബി, ഇംഗ്ലീഷ്, ഫ്രഞ്ച് ഭാഷകളിൽ പ്രാവീണ്യം നേടിയിരുന്നു ഇസ്മത് ഇനോനു.
അവലംബം
വർഗ്ഗം:തുർക്കിയുടെ പ്രസിഡണ്ടുമാർ വർഗ്ഗം:തുർക്കിയുടെ പ്രധാനമന്ത്രിമാർ
പോർബന്തർ
ഗുജറാത്തിന്റെ പടിഞ്ഞാറൻ തീരത്ത് സ്ഥിതിചെയ്യുന്ന നഗരമാണ് പോർബന്തർ(પોરબંદર). പോർബന്തർ ജില്ലയുടെ തലസ്ഥാനമായ ഈ നഗരം മഹാത്മാ ഗാന്ധിയുടെ ജന്മനാട് എന്ന നിലയിൽ പ്രശസ്തമാണ്. എല്ലാ കാലാവസ്ഥയിലും ഉപയോഗപ്രദമായ തുറമുഖമാണ് പോർബന്തർ തുറമുഖം.
ഗാന്ധിജിയുടെ ജന്മഗൃഹത്തിനു സമീപമായി നിർമ്മിക്കപ്പെട്ട സ്മാരകമായ കീർത്തി മന്ദിർ, ചൗപാത്തി ബീച്ച്, പോർബന്തർ പക്ഷിസങ്കേതം, താര മന്ദിർ പ്ലാനറ്റേറിയം എന്നിവയാണ് പോർബന്തറിലെ ചില പ്രധാന ആകർഷണങ്ങൾ.
ജനസംഖ്യ
2001-ലെ സെൻസസ് പ്രകാരം സാക്ഷരത 75%, ജനസംഖ്യ 1,33,083 ആണ്, ഇതിൽ 51% പുരുഷൻമാരും 49% സ്ത്രീകളുമാണ്,
ഭൂമിശാസ്ത്രം
21.63°N, 69.6°W പോർബന്തർ സ്ഥിതി ചെയ്യുന്നു സമുദ്രനിരപ്പിൽനിന്നുമുള്ള ശരാശരി ഉയരം 1 മീറ്റർ ആണ്.
അവലംബം
വർഗ്ഗം:ഗുജറാത്തിലെ പട്ടണങ്ങൾ വർഗ്ഗം:ഇന്ത്യയിലെ തുറമുഖനഗരങ്ങൾ വർഗ്ഗം:ഇന്ത്യയിലെ മുൻകാല തലസ്ഥാനനഗരങ്ങൾ
പ്രകാശ മലിനീകരണം
അമിതമായ അളവിലോ, തെറ്റായ ദിശയിലോ അനാവശ്യമായിട്ടുള്ള കൃത്രിമപ്രകാശത്തിന്റെ സാന്നിധ്യമാണ് പ്രകാശ മലിനീകരണം. ആദ്യകാലത്ത്, രാത്രികാലങ്ങളിൽ നക്ഷത്രങ്ങളുടെ പ്രകാശത്തെ മറയ്ക്കുന്നതിനാൽ ജ്യോതിശാസ്ത്രജ്ഞർ ആണ് ഇത് ശ്രദ്ധിച്ചിരുന്നത് എങ്കിലും, പിന്നീട് ഇതൊരു വളരുന്ന പ്രശ്നമായി തിരിച്ചറിയപ്പെടുകയായിരുന്നു. നൈസർഗികമായ പ്രകാശിത ചുറ്റുപാടുകളിൽ അസുഖകരമായി തോന്നുന്ന വിധമുള്ള അനാവശ്യപ്രകാശം എന്നത് മുതൽ ജീവികളുടെ സ്വാഭാവിക ജൈവികഘടികാരത്തെ താളം തെറ്റിക്കുകയും ആരോഗ്യത്തിന് തന്നെ ദോഷകരമായി മാറുകയും ചെയ്യുന്ന അവസ്ഥയിലേക്ക് വരെ പ്രകാശ മലിനീകരണത്തിന്റെ അനന്തരഫലങ്ങൾ ചെന്നെത്തുന്നു.
പ്രത്യാഘാതങ്ങൾ
പലതരം അർബുദങ്ങൾക്കും മറ്റും പ്രകാശ മലിനീകരണം കാരണമാകുന്നു. എന്നാലും അമിതപ്രകാശം സസ്യജൈവചക്രത്തെ എങ്ങനെ ബാധിക്കുന്നു എന്ന് ഇന്നും കണ്ടെത്തിട്ടില്ല. ചെറു പട്ടണങ്ങളോട് അടുത്ത് ജീവിക്കുന്ന ചില തവളകളുടെ പ്രത്യുൽപാദനത്തെ ബാധിക്കുന്നു എന്ന് കണ്ടെത്തിട്ടുണ്ട്. അംബരചുംബികളുടെ പ്രകാശം ദേശാടനപ്പക്ഷികളുടെ ദിശ തെറ്റിക്കുന്നു. കടൽ ജീവികളുടെ സൈര്യവിഹാരത്തെ ഇത് ബാധിക്കുന്നു. ഇരകളും ഇരപിടിയന്മാരും തമ്മിലുള്ള ബന്ധം ഇത് താളം തെറ്റിക്കുന്നു.
മനുഷ്യരിൽ
മനുഷ്യരിൽ പ്രകാശ മലിനീകരണം സിർകാഡിയൻ റിഥത്തെ സാരമായി ബാധിക്കുന്നു. അതുമൂലം തലവേദന, മൈഗ്രേൻ, ഉറക്കക്കുറവ്, പൊണ്ണത്തടി, പ്രമേഹം എന്നിവയും വന്നു ചേരുന്നു.
മറ്റു പ്രശ്നങ്ങൾ
പ്രകാശ മലിനീകരണം മൂലം വാനനിരീക്ഷർക്ക് നല്ല ബുദ്ധിമുട്ടാണ് ഉണ്ടാക്കുന്നത്. ചില വാനനിരീക്ഷണശാലകൾ ഇതുകാരണം അടച്ചിടെണ്ടി വന്നിട്ടുണ്ട്. പ്രധാനമായും ന്യൂയോർക്ക്, ടോക്കിയോ, ബോംബെ എന്നീ നഗരങ്ങളുടെ ആകാശകാഴ്ചയെ ഇത് മറയ്ക്കുന്നുണ്ട്. അടുത്തകാലത്തായി നാസ പുറത്തുവിട്ട ഭൂമിയുടെ ആകാശചിത്രത്തിൽ ആഫ്രിക്കയുടെയും, ചൈനയുടെയും ചില ഭാഗങ്ങൾ ഒഴികെ ലോകത്തിന്റെ മിക്ക ഭാഗങ്ങളും പ്രകാശ പ്രളയത്തിൽ മുങ്ങിക്കിടക്കുന്നതായാണ് കാണപ്പെട്ടത്.
സംഘടന
ഇന്റർനാഷണൽ ഡാർക്ക് സ്കൈ അസോസിയേഷൻ എന്നൊരു സംഘടന ഇതിനെതിരെ പ്രവർത്തിക്കുന്നുണ്ട്, ഇവരുടെ വെബ്സൈറ്റിൽ പ്രകാശ മലിനീകരണം ഒഴിവാക്കാനുള്ള നിരവധി മാർഗ്ഗങ്ങൾ കൊടുത്തിട്ടുണ്ട്.
അവലംബം
മാതൃഭൂമി വിദ്യ 30 ഏപ്രിൽ 2013 വർഗ്ഗം:പ്രകാശംവർഗ്ഗം:മലിനീകരണം
ഇവൻ ഗോൾ
ഇവൻ ഗോൾ (ജനനം: ഐസക് ലാങ്, മാർച്ച് 29, 1891 - ഫെബ്രുവരി 27, 1950) ഫ്രഞ്ച്-ജർമൻ ഭാഷകളിൽ രചന നടത്തുന്ന ഫ്രെഞ്ച്-ജർമ്മൻ കവിയായിരുന്നു. ജർമൻ എക്സ്പ്രഷനിസത്തിനും ഫ്രഞ്ച് സർറെലിസത്തിനും അദ്ദേഹത്തിന് അടുത്തബന്ധമുണ്ട്.
ജീവചരിത്രം
ഗോൾ അൽസെയിസ്-ലൊറെയ്നിലെ സങ്ക് ഡീഡെലിൽ (ഇന്ന് സൈന്റ്-ഡീ-ഡെസ്-വോസ്ജസ്) യവാൻ ഗോൾ (ഇവാൻ ഗോൾ എന്നും എഴുതിയിട്ടുണ്ട്) ജനിച്ചു. അൽസാസിലെ റാപോൾട്ട്സ്വീലറിൽ നിന്നുള്ള ഒരു ജൂത കുടുംബത്തിൽ നിന്നുള്ള തുണി വ്യാപാരിയായിരുന്നു പിതാവ്. ആറു വയസ്സുള്ളപ്പോൾ പിതാവിന്റെ മരണത്തിനുശേഷം 1871-ലെ ജർമൻ സാമ്രാജ്യത്തിലെ ലോറൈൻ പട്ടണമായ മെറ്റ്സിലെ ബന്ധുക്കളോടൊപ്പം ചേർന്നു. (1918-നു ശേഷം ഈ സ്ഥലത്തിന്റെ അവകാശം ഫ്രാൻസിന് ആയിരുന്നു). പ്രധാനമായും ലോറൻ / ഫ്രഞ്ച് സംസാരിക്കുന്ന അൽസേസ്-ലോറൈനിന്റെ പടിഞ്ഞാറൻ ഭാഗത്ത്, ഹൈസ്കൂൾ വിദ്യാഭ്യാസത്തിൽ ജർമ്മൻ ഭാഷയും ഉൾപ്പെട്ടിരുന്നു. പിന്നീട് സ്ട്രാസ്ബർഗിൽ പോയി അവിടെയുള്ള സർവകലാശാലയിലും ഫ്രീബർഗിലും മ്യൂണിക്കിലും നിയമപഠനം നടത്തി. അവിടെ അദ്ദേഹം 1912-ൽ ബിരുദം നേടി. 1913-ൽ ബെർലിനിലെ എക്സ്പ്രഷനിസ്റ്റ് പ്രസ്ഥാനത്തിൽ ഗോൾ പങ്കെടുത്തു. അദ്ദേഹത്തിന്റെ ആദ്യത്തെ പ്രസിദ്ധീകരിച്ച കവിത, ഡെർ പനാമകനാൽ (പനാമ കനാൽ), മനുഷ്യ നാഗരികതയെ പ്രകൃതിയെ നശിപ്പിക്കുന്നതിനെക്കുറിച്ചുള്ള ദാരുണമായ കാഴ്ചപ്പാടിനെ താരതമ്യം ചെയ്യുന്നു. മനുഷ്യ സാഹോദര്യത്തിലും കനാലിന്റെ വീരനിർമ്മാണത്തിലും ശുഭാപ്തിവിശ്വാസം ഉളവാക്കുന്നു. എന്നിരുന്നാലും, 1918 മുതലുള്ള കവിതയുടെ പിന്നീടുള്ള പതിപ്പ് കൂടുതൽ അശുഭാപ്തിവിശ്വാസത്തോടെ അവസാനിക്കുന്നു. ഒന്നാം ലോക മഹായുദ്ധം പൊട്ടിപ്പുറപ്പെട്ടപ്പോൾ അദ്ദേഹം നിർബന്ധിതമായി ഒഴിവാക്കാനായി സ്വിറ്റ്സർലൻഡിലേക്ക് രക്ഷപ്പെട്ടു. സൂറിച്ചിലെ കാബറേറ്റ് വോൾട്ടയറിലെ ഡാഡിസ്റ്റുകളുമായി, പ്രത്യേകിച്ച് ഹാൻസ് ആർപ്പുമായും, എന്നാൽ ട്രിസ്റ്റൻ സാര, ഫ്രാൻസിസ് പിക്കാബിയ എന്നിവരുമായി ചങ്ങാത്തത്തിലായി. അദ്ദേഹം നിരവധി യുദ്ധകവിതകളും കൂടാതെ ദി ഇമ്മോർട്ടൽ വൺ (1918) ഉൾപ്പെടെ നിരവധി നാടകങ്ങളും എഴുതിയിട്ടുണ്ട്. അതിൽ 1916-ലെ "റിക്വീം ഫോർ ദ ഡെഡ് ഓഫ് യൂറോപ്പ്" ഏറ്റവും പ്രസിദ്ധമായി.
ബാഹ്യ ലിങ്കുകൾ
വർഗ്ഗം:ജൂത കവികൾ വർഗ്ഗം:1891-ൽ ജനിച്ചവർ വർഗ്ഗം:1950-ൽ മരിച്ചവർ
ഗബ്രിയേൽ ബിബ്രൺ
ഒരു ഫ്രഞ്ച് ജീവശാസ്ത്രകാരനും തവളഗവേഷകനും ആയിരുന്നു ഗബ്രിയേൽ ബിബ്രൺ (Gabriel Bibron) (20 ഒക്ടോബർ 1805 – 27 മാർച്ച് 1848). പ്രകൃതിശാസ്ത്രത്തിൽ നല്ല അവഗാഹമുണ്ടായിരുന്ന അദ്ദേഹത്തെ കശേരുകികളെ ശേഖരിച്ചുള്ള പഠനത്തിനായി ഇറ്റലിയിലേക്കും സിസിലിയിലേക്കും അയച്ചു.
1832 -ൽ കണ്ടുമുട്ടിയ ഡുമേരിലിനൊപ്പം ബിബ്രൺ ധാരാളം ഉരഗങ്ങളെക്കുറിച്ച് പഠിച്ചു. (1774–1860). ജനുസുകളിൽ ശ്രദ്ധവച്ച ഡുമേരിൽ സ്പീഷിസുകളെ വേർതിരിക്കുന്ന ജോലി ബിബ്രനെ ഏൽപ്പിച്ചു. രണ്ടുപേരും കൂടി ഉരഗങ്ങളെക്കുറിച്ച് 10 വാല്യമുള്ള Erpétologie Générale എന്ന ഗ്രന്ഥം 1834 -1854 കാലത്ത് പ്രസിദ്ധീകരിച്ചു. പാരീസിലെ പ്രൈമറി സ്കൂളിൽ പഠിപ്പിച്ചിരുന്ന ബിബ്രൺ ഡുമേരിലിനെ മ്യൂസിയത്തിലെ ജോലികളിൽ സഹായിച്ചിരുന്നു. ക്ഷയരോഗ ബാധിതനായ ബിബ്രൺ 1845 -ൽ വിരമിക്കുകയും 1845 -ൽ തന്റെ 44 -ആമത്തെ വയസ്സിൽ മരണമടയുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:ഫ്രഞ്ച് ശാസ്ത്രജ്ഞർ
അരിച്ചൂരൽ
പുറത്തേക്കുള്ള കണ്ണികൾ
വർഗ്ഗം:ചൂരലുകൾ
ചെറുവത്തലമൊട്ട
കണ്ണൂർ ജില്ലയിലെ കുറ്റ്യാട്ടൂർ പഞ്ചായത്തിൽ ഉൾപ്പെടുന്ന ഒരു പ്രദേശമാണ് ചെറുവത്തലമൊട്ട. മയ്യിൽ പഞ്ചായത്തുമായി ഈ സ്ഥലം അതിർത്തി പങ്കിടുന്നുണ്ട്. ചെറുവത്തലമൊട്ടയിൽ നിന്നും വലിയന്നൂർ വഴിയും, കുടുക്കിമൊട്ട വഴിയും, പുതിയതെരു വഴിയും കണ്ണൂർ ആസ്പത്രിയിലേക്ക് ബസ്സുകൾ ലഭ്യമാണ്. ചട്ടുകപ്പാറ, മാണിയൂർ, കടൂർ എന്നിവ സമീപപ്രദേശങ്ങളാണ്.
ട്രാക്ക്ട്രിക്സ്
അവകല ഗണിതത്തിലെ (Differential calculus) പ്രധാന വക്രങ്ങളിൽ ഒന്നാണു് ട്രാക്ക്ട്രിക്സ്. വക്രത്തിലെ ഏതു ബിന്ദുവിൽ നിന്നും സ്പർശകരേഖയിലൂടെ 'x' അക്ഷത്തിലേക്കുള്ള ദൂരം തുല്യമാണെന്നതാണു് ട്രാക്ക്ട്രിക്സിന്റെ മുഖ്യമായ പ്രത്യേകത.
ചെറുവത്തലമൊട്ട
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ട്രാക്ക്ട്രിക്സ്
ഗണിതസമവാക്യം
പ്രാരംഭമൂല്യം y(a) = 0
ഇത് നിർദ്ധാരണം ചെയ്യുമ്പോൾ
വർഗ്ഗം:ഗണിതം വർഗ്ഗം:വക്രങ്ങൾ
വിവേചന ഗണിതശാസ്ത്രം
തുടർസ്വഭാവമില്ലാത്തതും എന്നാൽ വിവേചനപരമായതുമായ ഗണിതശാസ്ത്ര ഘടനകളെക്കുറിച്ചുളള പഠനമാണ് വിവേചന ഗണിതശാസ്ത്രം (Discrete Mathematics) അഥവാ വിച്ഛിന്നഗണിതശാസ്ത്രം. പൂർണസംഖ്യകൾ, ഗ്രാഫുകൾ, യുക്തിവാക്യങ്ങൾ എന്നിവയെക്കുറിച്ചാണ് വിവേചനഗണിതത്തിൽ പഠിക്കുന്നത്. വിവേചന ഗണിതത്തിലെ എല്ലാ വസ്തുക്കളും തുടർമാനം(Continuous)അല്ലാത്തതും എന്നാൽ പരസ്പരം വിവേചനപരമായവയുമാണ്. അതുകൊണ്ടുതന്നെ കലനം (Calculus), വിശ്ലേഷണം (Analysis) പോലെയുളളവ വിവേചനഗണിതത്തിൽ ഉൾപ്പെടുന്നില്ല.
ലൂസി ആബെൽ
'''ലൂസി ഡബ്ല്യു. ആബെൽ''' (1808 - 3 ഡിസംബർ 1893) ഒരു അമേരിക്കൻ ഫിസിഷ്യനും DC വിമൻസ് ഫിസിയോളജിക്കൽ സൊസൈറ്റിയുടെ സ്ഥാപകയുമായിരുന്നു. മസാച്യുസെറ്റ്‌സിലെ ബോസ്റ്റണിൽ ഹോമിയോപ്പതി പരിശീലിച്ച ആദ്യത്തെ സ്ത്രീകളിൽ ഒരാളായിരുന്നു അവൾ.
ജീവിതരേഖ
സക്കറിയ വെസ്റ്റണിന്റെ മകളായി മസാച്യുസെറ്റ്‌സിലെ വാൾതാമിലാണ് ലൂസി വെസ്റ്റൺ ജനിച്ചത്. ബോസ്റ്റണിലെ ന്യൂ ഇംഗ്ലണ്ട് ഫീമെയിൽ മെഡിക്കൽ കോളേജിൽ 1857-ൽ 49-ാം വയസ്സിൽ അവൾ വൈദ്യശാസ്ത്രം പഠിക്കാൻ തുടങ്ങി. അവൾ 1860 പെൻസിൽവാനിയ മെഡിക്കൽ യൂണിവേഴ്സിറ്റി ഓഫ് ഫിലാഡൽഫിയയിൽ നിന്ന് ബിരുദം നേടി. ലൂസിയെ 'മെഡിക്കൽ പ്രവൃത്തിയിലെ ലൈംഗികതയുടെ തുടക്കക്കാരിലൊരാൾ' എന്നും 'ബോസ്റ്റണിലും, ന്യൂ ഇംഗ്ലണ്ടിലും ഹോമിയോപ്പതി പരിശീലിച്ച ആദ്യത്തെ സ്ത്രീകളിൽ (ഒന്നല്ലെങ്കിൽ ആദ്യത്തെ സ്ത്രീ)' എന്നും വിശേഷിപ്പിക്കപ്പെട്ടു.
പരദേശി സ്പീഷീസുകൾ
ഒരു പ്രദേശത്തെ തനതു സസ്യങ്ങൾ അല്ലെങ്കിൽ സസ്യങ്ങൾ അല്ലാതെ പ്രത്യേക ലക്ഷ്യത്തിനു വേണ്ടി കൊണ്ടുവരപ്പെട്ടതോ യാദൃച്ഛികമായി ആ സ്ഥലത്ത് എത്തിപ്പെട്ടതോ ആയ സസ്യങ്ങളുടേയും ജന്തുക്കളുടെയും സ്പീഷിസുകളെ പരദേശിസ്പീഷീസുകൾ. ഇത്തരം സസ്യങ്ങളും ജന്തുക്കളും അവ എത്തുന്ന സ്ഥലത്ത് സ്ഥിരമായി നിലനിൽക്കുകയും പലപ്പോഴും, ഇവ അവിടത്തെ തദ്ദേശീയരായ സസ്യങ്ങളുടെയും ജന്തുക്കളുടെയും നാശത്തിനു കാരണമായി മേധാവിത്വം പുലർത്തുകയും ചെയ്തുവരുന്നു. ആഫ്രിക്കൻ പായൽ, കമ്യൂണിസ്റ്റ് പച്ച, ആനത്തൊട്ടാവാടി തുടങ്ങിയവ ഇത്തരത്തിലുള്ള സസ്യങ്ങളാകുന്നു. അതുപോലെ, മൗറീഷ്യസിൽ എത്തിയ പൂച്ചകളും മറ്റും അവിടത്തെ തദ്ദേശീയരായ ഡോഡോകളുടെ വംശനാശത്തിനിടയാക്കി.
അവലംബം
വർഗ്ഗം:പരിസ്ഥിതി
കെ.വി. തിരുമലേശ്
കന്നഡ കവിയും ഭാഷാ ശാസ്ത്രജ്ഞനുമാണ് '''കെ.വി. തിരുമലേശ്'''(ജനനം : 1940). 'അക്ഷയ കാവ്യ' എന്ന കവിതാ സമാഹാരത്തിന് 2015 ൽ കേന്ദ്ര സാഹിത്യ അക്കാദമി പുരസ്കാരത്തിന് അർഹനായി.
ജീവിതരേഖ
കാസർഗോഡ് സ്വദേശിയാണ്. ഇംഗ്ലീഷിൽ ബിരുദാനന്ദര ബിരുദവും ഭാഷാശാസ്ത്രത്തിൽ പി.എച്ച്.ഡിയും നേടി. ഹൈദരാബാദിലെ സെൻട്രൽ ഇൻസ്റ്റിറ്റ്യൂട്ട് ഓഫ് ഇംഗ്ലീഷിലെ പ്രൊഫസറാണ്. എസ്രാ പൗണ്ടിന്റെയും വാലസ് സ്റ്റീവൻസിന്റെയും നിരവധി കൃതികൾ കന്നഡയിലേക്കു പരിഭാഷപ്പെടുത്തിയിട്ടുണ്ട്. അഞ്ചോളം കാവ്യ സമാഹാരങ്ങൾ പ്രസിദ്ധീകരിച്ചിട്ടുണ്ട്. ഇദ്ദേഹത്തിന്റെ തലക്കെട്ടുകളില്ലാത്ത കവിതകളുടെ സമാഹാരമാണ് അക്ഷയകാവ്യ.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:കന്നഡ കവികൾ വർഗ്ഗം:കാസർഗോഡ് ജില്ലയിൽ ജനിച്ചവർ വർഗ്ഗം:1940-ൽ ജനിച്ചവർ
ജോർജ് എസ് മയേഴ്‌സ്
ഇരുപതാം നൂറ്റാണ്ടിലെ പ്രമുഖനായ ഒരു മൽസ്യശാസ്ത്രജ്ഞനായിരുന്നു അമേരിക്കക്കാരനായ ജോർജ് എസ് മയേഴ്‌സ് (George S. Myers). (ഫെബ്രുവരി 2, 1905 – നവംബർ 4, 1985). അമേരിക്കൻ ദേശീയ മ്യൂസിയത്തിന്റെ മൽസ്യവിഭാഗം തലവനായിരുന്ന അദ്ദേഹം ബ്രസീൽ സർക്കാരിന്റെ മൽസ്യകാര്യ ഉപദേഷ്ടാവും ആയി ജൊലിചെയ്തിട്ടുണ്ട്. ധാരാളം ഗവേഷണപ്രബന്ധങ്ങൾ എഴുതിയിട്ടുള്ള അദ്ദേഹമാണ് പല അലങ്കാര മൽസ്യങ്ങളെപ്പറ്റിയും ആദ്യമായി വിവരിച്ചത്.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ജന്തുശാസ്ത്രജ്ഞർ വർഗ്ഗം:1905-ൽ ജനിച്ചവർ വർഗ്ഗം:1985-ൽ മരിച്ചവർ വർഗ്ഗം:ഇരുപതാം നൂറ്റാണ്ടിലെ അമേരിക്കൻ ശാസ്ത്രജ്ഞർ
ദി ഗോൾഡ്-സ്പിന്നേഴ്സ്
ഈസ്റ്റിറഹ്വ എന്നിമുയിസ്റ്റെസ്ഡ് ജൂതൂഡിൽ ഡോ. ഫ്രീഡ്രിക്ക് ക്രൂട്ട്സ്വാൾഡ് ശേഖരിച്ച ഒരു എസ്റ്റോണിയൻ യക്ഷിക്കഥയാണ് ദി ഗോൾഡ്-സ്പിന്നേഴ്സ് (എസ്റ്റോണിയൻ: കുലകേത്രാജദ്). W. F. കിർബി, ദി ഹീറോ ഓഫ് എസ്തോണിയ എന്ന പേരിലും ആൻഡ്രൂ ലാങ് ദി വാട്ടർ ലില്ലി എന്ന പേരിലും ദി ബ്ലൂ ഫെയറി ബുക്കിൽ ദി ഗോൾഡ് സ്പിന്നേഴ്സ് എന്ന പേരിലും ഉൾപ്പെടുത്തി.
സംഗ്രഹം
അവരുടെ അഭാവത്തിൽ, ഒരു രാജകുമാരൻ തന്റെ വേട്ടയാടൽ പാർട്ടിയിൽ നിന്ന് വേർപെട്ട് കാട്ടിൽ അലഞ്ഞുതിരിയുന്നു. ഒടുവിൽ കുടിലിൽ എത്തുന്നു. മൂത്ത കന്യകകൾ അവനിൽ നിന്ന് മറഞ്ഞു. എന്നാൽ ഇളയവൾ അവന്റെ കൂട്ടുകെട്ട് തേടുന്നു. ദിവസങ്ങൾക്ക് ശേഷം, രാജാവിന്റെ തിരച്ചിൽ സംഘം കുടിൽ കണ്ടെത്തുമ്പോൾ, രാജകുമാരനും കന്യകയും സംഭാഷണത്തിലായിരുന്നു. അവഗണിക്കപ്പെട്ട ചക്രം പ്രവർത്തിപ്പിക്കാൻ ഇരിക്കുന്ന കന്യകയ്‌ക്കായി മടങ്ങിവരുമെന്ന് രാജകുമാരൻ വാഗ്ദാനം ചെയ്യുന്നു. തീർച്ചയായും, ആ സ്ത്രീ പ്രവചിച്ചതുപോലെ, ശോഭയുള്ള ത്രെഡ് ഇപ്പോൾ മങ്ങിയതാണ്. ഭയചകിതയായ അവൾ, ഇപ്പോൾ നിർഭാഗ്യങ്ങൾ വരുമെന്ന് ഉറച്ചു വിശ്വസിക്കുന്നു. താമസിയാതെ, ആ സ്ത്രീ വരുന്നു. ഒറ്റനോട്ടത്തിൽ കളങ്കപ്പെട്ട നൂൽ എല്ലാം അറിയാം. ഇളയ കന്യക തന്റെ രാജകുമാരന് ഒരു കാക്കയിലൂടെ ഒരു സന്ദേശം അയയ്ക്കുന്നു. രാജകുമാരൻ അവളുടെ അടുത്ത് വന്ന് അവളെ കൊണ്ടുപോകുന്നു.
ക്ഷുഭിതയായ മന്ത്രവാദി അവരെ തടയാൻ പെട്ടെന്ന് ഒരു മന്ത്രവാദം നടത്തുന്നു. അവൾ ഒരു മാന്ത്രിക പന്ത് ആസൂത്രണം ചെയ്യുന്നു, അത് ഒരു പാലം കടക്കുമ്പോൾ കയറുന്ന രാജകുമാരൻ അവളെ പിടിക്കുമ്പോൾ കന്യക പറക്കുന്നു. ചുഴലിക്കാറ്റുകൾ അവളെ രാജകുമാരന്റെ കൈകളിൽ നിന്ന് നദിയിലേക്ക് എറിഞ്ഞു. അവൻ അവളുടെ പിന്നാലെ മുങ്ങാൻ ശ്രമിച്ചെങ്കിലും, അവന്റെ ആളുകൾ അവനെ തടഞ്ഞു. ഒരു വർഷത്തിനുശേഷം, സ്ഥലം സന്ദർശിക്കുമ്പോൾ, നദിയിൽ ഒരു മഞ്ഞ നീർ താമരയെ അദ്ദേഹം കാണുന്നു, വശീകരിക്കപ്പെട്ടതിനെയും ഉപേക്ഷിക്കപ്പെട്ടതിനെയും കുറിച്ച് ഒരു ഗാനം ആലപിക്കുന്ന ഒരു ശബ്ദം കേൾക്കുന്നു. അവൻ വനത്തിലൂടെ കുടിലിലേക്ക് പോയി സ്വർണ്ണം കറക്കുന്നവരോട് കൂടിയാലോചിക്കുന്നു, അവർ പുഷ്പം തങ്ങളുടെ സഹോദരിയായിരിക്കണം എന്ന് ശഠിക്കുന്നു. മൂത്ത സഹോദരി രഹസ്യമായി തയ്യാറാക്കിയ അത്താഴത്തിന് ഒരു മാന്ത്രിക കേക്ക് കഴിച്ച് അയാൾ രാത്രി കുടിലിൽ ഉറങ്ങുന്നു. രാവിലെ സവാരി ചെയ്യുമ്പോൾ പക്ഷികളുടെ ഭാഷ അയാൾക്ക് മനസ്സിലാകും. ഫിൻലാന്റിലെ മാന്ത്രികന് തന്നെ സഹായിക്കാൻ കഴിയുമെന്ന് അദ്ദേഹം മനസ്സിലാക്കുകയും പക്ഷികൾ വഴി അവനെ ബന്ധപ്പെടുകയും ചെയ്യുന്നു. ഒരു കഴുകന്റെ രൂപത്തിലുള്ള മാന്ത്രികൻ, ചെളി പുരട്ടി നദീതീരത്ത് നിൽക്കാൻ നിർദ്ദേശിക്കുന്നു, "ഒരു മനുഷ്യനിൽ നിന്ന് ഞണ്ടിലേക്ക്" എന്ന് പറയുക. അവൻ ഒരു ഞണ്ടായിക്കഴിഞ്ഞാൽ, അവൻ പൂവിലേക്ക് നീന്തുകയും അതിന്റെ വേരുകൾ മുറിക്കുകയും താമരപ്പൂവിന്റെ ഉപരിതലത്തിലേക്ക് ഉയരുകയും വേണം. ഒഴുക്കിനൊപ്പം ഒഴുകി, അവൻ ഒരു വലിയ കല്ലിൽ കയറണം, "ഞണ്ടിൽ നിന്ന് മനുഷ്യനിലേക്ക്, വെള്ളത്താമരയിൽ നിന്ന് ഒരു കന്യകയിലേക്ക്" എന്ന് പറഞ്ഞ് കന്യകയെ രക്ഷിക്കണം.
പുറംകണ്ണികൾ
വർഗ്ഗം:നാടോടിക്കഥകൾ
ഏഴ് റില തടാകങ്ങൾ
ബൾഗേറിയയിലെ വടക്കുപടിഞ്ഞാറൻ റില പർവതനിരകളിലെ ഗ്ലേഷ്യൽ തടാകങ്ങളുടെ ഒരു കൂട്ടമാണ് ഏഴ് റില തടാകങ്ങൾ. ബൾഗേറിയയിലെ ഏറ്റവും കൂടുതൽ ആളുകൾ സന്ദർശിക്കുന്ന ഈ തടാകം സമുദ്രനിരപ്പിൽ നിന്ന് 2,100 മുതൽ 2,500 മീറ്റർ വരെ ഉയരത്തിലാണ് സ്ഥിതി ചെയ്യുന്നത്.
ഓരോ തടാകവും അതിന്റെ സ്വഭാവ സവിശേഷതയുമായി ബന്ധപ്പെട്ട ഒരു പേര് വഹിക്കുന്നു. ഏറ്റവും ഉയർന്നത് സാൽസേറ്റ എന്നാണ് അറിയപ്പെടുന്നത്. ("The Tear") ശുദ്ധജലം മൂലം ആഴത്തിൽ ദൃശ്യപരത ലഭിക്കുന്നു. അടുത്തത് ഉയരവുമായി ബന്ധപ്പെട്ട് ഒക്കൊട്ടോ ("The Eye") എന്ന പേരു നൽകുന്നു. അത് അണ്ഡാകൃതിയിലാണ് കാണപ്പെടുന്നത്. 37.5 മീറ്റർ ആഴത്തിൽ ബൾഗേറിയയിലെ ഏറ്റവും ആഴമുള്ള സിർക്ക് തടാകമാണ് ഒക്കൊട്ടോ. ഏറ്റവും കുത്തനെ തീരങ്ങളുള്ള തടാകമാണ് ബാബ്രെക്ക ("The Kidney"). വിസ്തീർണ്ണം അനുസരിച്ച് ഏറ്റവും വലുതാണ് ബ്ലിസ്‌നാക്ക ("The Twin"). ട്രിലിസ്റ്റിനിക ("The Trefoil") ക്രമമില്ലാത്ത ആകൃതിയും താഴ്ന്ന തീരവും ഉള്ള ഒരു തടാകമാണ്. ആഴമില്ലാത്ത തടാകം ആണ് റിബ്നോട്ടോ ഇസെറോ ("The Fish Lake"). ഏറ്റവും താഴ്ന്നത് ഡോൾനോട്ടോ ഇസെറോ ("The Lower Lake") ആണ്. മറ്റു തടാകങ്ങളിൽ നിന്ന് ഒഴുകുന്ന വെള്ളം കൂടിവരുന്നത് അവിടെ ദ്ഴർമാൻ നദിയെ രൂപപ്പെടുത്തുന്നു.
അവലംബം
വർഗ്ഗം:തടാകങ്ങൾ വർഗ്ഗം:ഗ്ലേഷ്യൽ തടാകങ്ങൾ
മണിച്ചൂരൽ
കേരളത്തിലെ ആനമലയിലും നീലഗിരിയിലും ധാരാളമുള്ള ചെറിയ ഒരിനം ചൂരലാണ് മണിച്ചൂരൽ. . ധാരാളം ഇലകളുള്ള ഒരിനമാണിത്.
പുറത്തേക്കുള്ള കണ്ണികൾ
വർഗ്ഗം:ചൂരലുകൾ
ഹെല്ലെനിക്കോൺ മെട്രോപൊളിറ്റൻ പാർക്ക് ഏതൻസ്
ലഘുചിത്രം| മുൻ എല്ലിനിക്കോൺ അന്താരാഷ്ട്ര വിമാനത്താവളത്തിന്റെ പ്രദേശം ഗ്രീസിലെ ഏതൻസിൽ സ്ഥിതിചെയ്തിരുന്ന ഹെല്ലെനിക്കോൺ അന്താരാഷ്ട്ര വിമാനത്താവളപ്രദേശത്ത് നി‍ർമ്മിക്കുന്ന ഒരു നഗരവികസന പദ്ധതിയും പാർക്കുമാണ് ഹെല്ലെനിക്കോൺ മെട്രോപൊളിറ്റൻ പാർക്ക് ഏതൻസ്.
ആഡംബര ഭവനങ്ങൾ, ഹോട്ടലുകൾ, ഒരു കാസിനോ, ഒരു മറീന, ഷോപ്പുകൾ, ഓഫീസുകൾ തുടങ്ങിയ നഗരവികസന പദ്ധതികളും ഒരു പാർക്കും നിർമ്മിക്കുക എന്നതാണ് ഈ പദ്ധതികൊണ്ട് ഉദ്ദേശിക്കുന്നത്. പദ്ധതി പൂർത്തിയാവുമ്പോൾ ഗ്രീസിലെ ഏറ്റവും ഉയരമുള്ള കെട്ടിടങ്ങൾ ഇവിടെയുണ്ടാവും. ഈ പദ്ധതി2008 ൽ നിർമ്മാണം ആരംഭിച്ച് 2013 ഓടെ പൂർത്തീകരിക്കാൻ തീരുമാനിച്ചിരുന്നു. എന്നാൽ സാമ്പത്തിക പ്രതിസന്ധികൾ കാരണം പദ്ധതികൾ നിലച്ചുപോയി. 2020 ജൂലൈയിൽ പാർക്കിന്റെ പണി വീണ്ടും ആരംഭിച്ചു, 2024 ൽ പൂർത്തിയാക്കാൻ ലക്ഷ്യമിടുന്നു.
ചരിത്രം
യൂറോപ്പിലെ ഏറ്റവും വലിയ സുസ്ഥിര പാർക്ക് രൂപകൽപ്പന ചെയ്യുന്നതിനുള്ള ഒരു ആശയമായി സൈറ്റിലെ പ്രകൃതിദത്ത ജല സ്രോതസ്സുകൾ ഉപയോഗിച്ച് ഹെല്ലെനിക്കോൺ സൈറ്റിന്റെ 530 ഹെക്ടർ പ്രദേശം ലാൻഡ്സ്കേപ്പ് ചെയ്യാനും നഗരവൽക്കരിക്കാനുമുള്ള ഒരു തന്ത്രം സെറേറോയുടെ ടീം വികസിപ്പിച്ചു. സൈറ്റിൽ സ്വാഭാവികമായി ലഭിക്കുന്ന ജലത്തിന്റെ 80% വരെ ഈ പാർക്ക് ഫലപ്രദമായി ഉപയോഗപ്പെടുത്തുന്നു. “ സോഫ്റ്റ്സ്കേപ്പുകൾ” എന്ന് വിളിക്കുന്ന തെക്ക്-വടക്ക് സ്ഥിതിചെയ്യുന്ന ഏഴ് താഴ്വരകൾക്കിടയിലായാണ് ഈ പാർക്ക് നിർമ്മിക്കുന്നത്. ചുറ്റുമുള്ള കുന്നുകളിൽ പെയ്യുന്ന മഴവെള്ളം ഏഴ് താഴ്വാരങ്ങളിലൂടെ ഒഴുകി ഈ പാർക്കിന്റെ സൈറ്റിലെത്തുന്നു. ഈ സോഫ്റ്റ്സ്കേപ്പുകൾ പാർക്കിന്റെ ജലസേചന ഇടനാഴികളായി പ്രവർത്തിക്കുന്നു. ഈ സ്ട്രിപ്പുകൾ ചുറ്റുമുള്ള ഭൂപ്രകൃതിയെ പാർക്കിൽ നിർമ്മിക്കുന്ന കൃത്രിമ ഭൂപ്രകൃതിയുമായി വളരെ തന്മയത്വത്തോടെ സമന്വയിക്കുന്നു.പാർക്കിൽ നടക്കുന്ന വിവിധ പ്രവർത്തനങ്ങൾക്കുള്ള തടങ്ങളും ചെരിവുകളും സൃഷ്ടിക്കുകയും ചെയ്യുന്നു. ഇമിറ്റോസ് പർ‌വ്വതത്തിലെ പോലെ ഇവിടെ ചില പർവ്വത റേസിംഗിനുള്ള ട്രാക്കുകളും നിർമ്മിക്കാൻ പദ്ധതിയുണ്ട്.
2013-ൽ ദി ഹെല്ലിനിക്കോൺ പ്രോജക്ടിന്റെ ഭാഗമായി പാർക്കിന്റെ രൂപകൽപ്പനയുടെ ഒരു പതിപ്പ് സമർപ്പിച്ചു. ഫോസ്റ്റർ & പാർട്ണേഴ്സ്, ചാൾസ് ആൻഡേഴ്സൺ ലാൻഡ്സ്കേപ്പ് ആർക്കിടെക്ചർ, എആർയുപി, ഗ്രീസ് ഡിസൈൻ കൺസൾട്ടന്റുമാർ എന്നിവരടങ്ങുന്നതാണ് ടീം. രൂപകൽപ്പന പുതുക്കി ഗ്രീക്ക് സർക്കാരിന് 2018 ൽ വീണ്ടും സമർപ്പിച്ചു. 2020 ജൂലൈയിൽ പദ്ധതിയുടെ പ്രവർത്തനങ്ങൾ ആരംഭിച്ചു.
കുളു
ഹിമാചൽ പ്രദേശിൽ സ്ഥിതി ചെയ്യുന്ന ഒരു വിനോദസഞ്ചാരകേന്ദ്രമാണ് കുളു. ഹിമാലയത്തിന്റെ താഴ്വരയിൽ ബിയാസ്, നദിയുടെ തീരത്തായാണ് ഈ ചെറുപട്ടണം നിലകൊള്ളുന്നത്. കുളു ജില്ലയുടെ ആസ്ഥാനമായ ഈ പട്ടണത്തിലെ ജനസംഖ്യ 2011ലെ കണക്കുകൾ അനുസരിച്ച് 18,306 ആണ്.
ഭൂമിശാസ്ത്രം
ചണ്ഡീഗഢ് - മനാലി ദേശീയപാതയിൽ മനാലിയിൽ നിന്നും 41 കിലോമീറ്റർ പടിഞ്ഞാറായാണ് കുളു പട്ടണം സ്ഥിതി ചെയ്യുന്നത്. സമുദ്രനിരപ്പിൽ നിന്നും 1,700 മീറ്റർ ഉയരമുണ്ട് ഈ പ്രദേശത്തിന്. 4 °C നും 20 °Cഉം മധ്യെയാണ് ഇവിടത്തെ ശരാശരി താപനില.
ഗതാഗതം
ചണ്ഡീഗഢ് - മനാലി ദേശീയപാതയിൽ ചണ്ഡിഗഡിൽനിന്നും 252 കിലോമീറ്റർ ദൂരെയായാണ് കുളു സ്ഥിതി ചെയ്യുന്നത്. ഇവിടെനിന്നും ഡൽഹിയിലേക്ക് 512ഉം ഷിംലയിലേക്ക് 235കിലോമീറ്ററുമാണ് ദൂരം. ചണ്ഡീഗഢ് ആണ് ഏറ്റവും അടുത്തുള്ള പ്രധാന റെയിൽവെ സ്റ്റേഷൻ. കുളുവിൽ നിന്നും 8 കിലോമീറ്റർ മാറി ഭുന്തറിൽ കുളു വിമാനത്താവളം സ്ഥിതിചെയ്യുന്നു.
പുറത്തേക്കുളള കണ്ണികൾ
വർഗ്ഗം:ഹിമാചൽ പ്രദേശിലെ പട്ടണങ്ങൾ വർഗ്ഗം:ഹിമാചൽ പ്രദേശിലെ വിനോദസഞ്ചാരകേന്ദ്രങ്ങൾ
മലൈക ഉവാമഹോറോ
റുവാണ്ടയിൽ ജനിച്ച ഒരു അഭിനേത്രിയും കവയിത്രിയും ഗായികയും സാമൂഹിക നീതി പ്രവർത്തകയുമാണ് മലൈക ഉവാമഹോറോ (മുമ്പ് ഏഞ്ചൽ ഉവാമഹോറോ, ജനനം: 1990). യുഎസിലെ മെയ്‌നിലെ പോർട്ട്‌ലാൻഡിലാണ് അവർ താമസിക്കുന്നത്.
ആദ്യകാല ജീവിതവും വിദ്യാഭ്യാസവും
1990-ൽ റുവാണ്ടയിലാണ് ഉവാമഹോറോ ജനിച്ചത്. തുട്സിക്കെതിരെ 1994-ൽ നടന്ന വംശഹത്യയിലേക്ക് നയിച്ച സംഭവങ്ങളെത്തുടർന്ന് അവരുടെ അമ്മ അവളോടൊപ്പം ഉഗാണ്ടയിലേക്കും അവിടെ ഏഴു വർഷത്തോളം അമേരിക്കയിലേക്കും ഒടുവിൽ 2001-ൽ റുവാണ്ടയിലേക്കും പലായനം ചെയ്തു. ന്യൂയോർക്ക് സിറ്റിയിലെ ഫോർഡാം യൂണിവേഴ്‌സിറ്റിയിൽ നിന്ന് തിയേറ്റർ സ്റ്റഡീസിൽ ബിരുദാനന്തര ബിരുദം നേടി.
ഫിലിം
ടോമാസ് പെറ്റ്‌കോവ്‌സ്‌കിയുടെ 2018 ലെ ലവ്‌ലെസ് ജനറേഷൻ എന്ന സിനിമയിൽ അവർ അഭിനയിച്ചു. അതേ വർഷം തന്നെ യാങ്കി ഹസിൽ എന്ന പേരിൽ തോല ഒലതുഞ്ചി സൃഷ്ടിച്ച ഒരു ടെലിവിഷൻ പരമ്പരയിൽ ജിഡ് കൊസോക്കോ, ഉചെ ജോംബോ, കാരാ റെയ്‌നർ എന്നിവരും ഉൾപ്പെടുന്നു. അവർ "രാജകുമാരി" ആയി അതിൽ വേഷമിടുന്നു.
സംഗീതം
എലോയ് എൽ നിർമ്മിച്ച റുവാണ്ടൻ ഗായിക മ്യൂസിയോയുടെ സ്റ്റിക്കിൻ 2 യു എന്ന ഗാനത്തിൽ അവർ അഭിനയിച്ചു.
കവിതയും മറ്റും
2017-ൽ റുവാണ്ടയിൽ നടന്ന വംശഹത്യയെക്കുറിച്ചുള്ള അന്താരാഷ്ട്ര റിഫ്ലക്ഷൻ ദിനത്തിൽ അവർ അവതരിപ്പിച്ചു. 2019-ലെ ഡാൻസ് ആഫ്രിക്ക ഇവന്റിലെ അവതാരകരിൽ ഒരാളായി അവർ തിരഞ്ഞെടുക്കപ്പെട്ടു. 2020-ൽ, ലോക്ക്ഡൗൺ സമയത്ത് അവർ ഐ ഡോണ്ട് മൈൻഡ്! എന്ന കവിത എഴുതിയതായി പറയപ്പെടുന്നു.
ദക്ഷിണാഫ്രിക്കയിലെ ഡർബനിൽ നടന്ന ഫോർബ്സ് വുമൺ ആഫ്രിക്ക 2020 ലെ പ്രമുഖ വനിതാ ഉച്ചകോടിയിൽ സംസാരിക്കാൻ നാമനിർദ്ദേശം ചെയ്യപ്പെട്ട സ്പീക്കറുകളിൽ ഒരാളായിരുന്നു അവർ.
പുറംകണ്ണികൾ
വർഗ്ഗം:റുവാണ്ടൻ നടിമാർ വർഗ്ഗം:1990-ൽ ജനിച്ചവർ
പോർട്സ്മൗത്ത്
പോർട്സ്മൗത്ത് അമേരിക്കൻ ഐക്യനാടുകളിലെ കോമൺവെൽത്ത് ഓഫ് വെർജീനിയയിലെ ഒരു സ്വതന്ത്ര നഗരമാണ്. 2010 ലെ യു.എസ്. സെൻസസ് പ്രകാരം ഈ നഗരത്തിലെ ആകെ ജനസംഖ്യ 95,535 ആയിരുന്നു. ഇത് ഹാംപ്ടൺ റോഡ്സ് മെട്രോപ്പോളിറ്റൻ പ്രദേശത്തിന്റെ ഭാഗമാണ്.
ദ നോൾഫോക് നേവൽ ഷിപ്പ്‍യാർഡ് എന്നറിയപ്പെടുന്നതും ചരിത്രപരവും സജീവവുമായ ഒരു യു.എസ് നേവൽ ഫെസിലിറ്റി, യഥാർത്ഥത്തിൽ നാർഫോക്ക് എന്നു പേരു സൂചിപ്പിക്കുന്നുവെങ്കിലു പോർട്സ്മൗത്തിലാണു സ്ഥിതി ചെയ്യുന്നു. ഇപ്പോൾ വിർജീനിയയിലെ പഴയ നോർഫോക് കൗണ്ടിയിൽ സ്ഥിതിചെയ്യുന്ന നഗരത്തിന്റെ "ഗോസ്പോർട്ട്" എന്ന യഥാർത്ഥ പേര് അതു നിലനിൽക്കുന്ന സ്ഥാനം പ്രതിഫലിപ്പിക്കുവാൻ "നോർഫോക്" എന്നാക്കി മാറ്റി. യുഎസ് നാവികസേനയുടെ കപ്പലുകൾ നവീകരിക്കുക, രൂപഭേദം വരുത്തുക, അറ്റകുറ്റപ്പണികൾ ചെയ്യുക തുടങ്ങിയ ജോലികൾ നിർവ്വഹിക്കപ്പെടുന്ന ഈ കപ്പൽശാല, വിമാനവാഹിനിക്കപ്പലുകൾ കൈകാര്യം ചെയ്യാൻ കഴിവുള്ള ലോകത്തിലെ ചുരുക്കം ചില സൗകര്യങ്ങളിലൊന്നാണ്.
അവലംബം
വർഗ്ഗം:വിർജീനിയയിലെ നഗരങ്ങൾ
ഇസ്ലാം മതം കേരളത്തിൽ
കേരളത്തിൽ ഏറ്റവും കൂടുതൽ അനുയായികളുള്ള രണ്ടാമത്തെ വലിയ മതമാണ് ഇസ്ലാം. 2011-ലെ സെൻസസ് അനുസരിച്ച് കേരളത്തിലെ 26.6% പേർ ഇസ്ലാം മതവിശ്വാസികളാണ്. കേരളവും, അറേബിയായും തമ്മിലുള്ള വ്യാപാര ബന്ധങ്ങൾക്ക് ആയിരക്കണക്കിന് വർഷങ്ങൾ പഴക്കമുണ്ടെന്ന് കരുതപ്പെടുന്നു. ഇസ്ലാം മതത്തിന്റെ ഉദയത്തിനു മുൻപേ, അതായത് പ്രവാചകൻ മുഹമ്മദ്‌ നബിയുടെ ജനനത്തിനും മുൻപേ മിഡിൽ ഈസ്റ്റിൽ നിന്നും വ്യാപാരികൾ കേരളത്തിൽ എത്തിയിരുന്നു എന്ന് കാണാം. ഉത്തരേന്ത്യയിൽ മദ്ധ്യേഷ്യൻ ഗോത്രങ്ങളിലൂടെ ഈ മതം എത്തിപ്പെടുന്നതിനു മുൻപുതന്നെ കേരളത്തിന്റെ തീരങ്ങളിൽ അറബ് വ്യാപാരികളിലൂടെ ഇസ്ലാം എത്തിപ്പെട്ടിരുന്നു.
പ്രവാചകൻ മുഹമ്മദിന്റെ കാലത്തിനു മുൻപുതന്നെ അറേബ്യയും കേരളവും തമ്മിൽ വ്യാപാരബന്ധങ്ങളുണ്ടായിരുന്നു. എ.ഡി. ഏഴാം നൂറ്റാണ്ടിലോ എട്ടാം നൂറ്റാണ്ടിലോ അറബ് വ്യാപാരികൾ ഈ പ്രദേശത്ത് ഇസ്ലാം മതം എത്തിച്ചിട്ടുണ്ടാവാം.കൊടുങ്ങലൂരിൽ പണിത ചേരമാൻ പെരുമാൾ മസ്ജിദ് ഇന്ത്യയിലെ തന്നെ ആദ്യത്തെ മുസ്ലിം പള്ളിയാണ്.പ്രവാചകനായ മുഹമ്മദ്‌ നബിയുടെ കീർത്തി അറബ് വ്യാപാരികളിൽ നിന്നുമറിഞ്ഞു ആകൃഷ്ടനായ അവസാനത്തെ പെരുമാൾ രാജ്യഭരണം അനന്തരവന്മാർക്കും, സാമന്തന്മാർക്കും വീതിച്ചു നൽകി ഇസ്ലാം മതം ആശ്ലേഷിക്കാനായി സൗദി അറേബിയയിലേക്ക് പുറപ്പെട്ടുവെന്നും വഴി മദ്ധ്യേ സലാലയിൽ വെച്ചു മരണമടഞ്ഞു എന്നും കരുതപ്പെടുന്നു. ജൂതന്മാരെയും ക്രിസ്ത്യാനികളെയും പോലെ അറബികളും കൊടുങ്ങല്ലൂരിൽ താമസമുറപ്പിക്കുകയും പട്ടണത്തിന്റെ ഒരു ഭാഗത്ത് ത‌ങ്ങളുടെ കോളനി സ്ഥാപിക്കുകയും ചെയ്തു. പാരമ്പര്യവിശ്വാസമനുസരിച്ച് ചേര രാജാക്കന്മാരിൽ അവസാനത്തെയാളായിരുന്ന ചേരമാൻ പെരുമാൾ ഇസ്ലാം മതം സ്വീകരിക്കുകയും ഹജ്ജ് കർമ്മം അനുഷ്ടിക്കുകയും ചെയ്തത് ഇസ്ലാം മതത്തിന്റെ പ്രചാരത്തിന് കാരണമായി.
കേരളത്തിൽ മുസ്ലിം മതം ഏറ്റവുമധികം വളർച്ച പ്രാപിച്ചത് കോഴിക്കോടായിരുന്നു. കോഴിക്കോട് സാമൂതിരിമാരുടെ അനുഗ്രഹാശിസ്സുകളോടെയായിരുന്നു ഇസ്ലാം മതത്തിന്റെ വളർച്ച എന്ന് ചരിത്രം പറയുന്നു. അറബികളായ മുസ്ലിം വ്യാപാരികൾക്ക് സാമൂതിരിമാരുമായുണ്ടായിരുന്നത് വളരെ ഊഷ്മളമായ സൗഹൃദമായിരുന്നു.സാമൂതിരി-അറബ് വ്യാപാരി ബന്ധം പരസ്പരാശ്രിതമായിരുന്നു. അറബികളുമായുള്ള വ്യാപാര ബന്ധങ്ങൾ സാമൂതിരിയുടെ രാജ്യത്തെ സമ്പൽ സമൃദ്ധമാക്കിയിരുന്നു. കോഴിക്കോട് രാജാക്കന്മാരായിരുന്ന പോളാർതിരിമാരെ അട്ടിമറിച്ചു ഭരണം നേടിയെടുക്കാൻ സാമന്തന്മാരായിരുന്ന സാമൂതിരിമാരെ സഹായിക്കുന്നതിൽ മുഖ്യപങ്ക് വഹിച്ചത് മുസ്ലിങ്ങളായിരുന്നുവെന്നതും സാമൂതിരിക്ക് മുസ്ലിങ്ങളോടുള്ള വാല്സല്യത്തിന് കരണമായിരുന്നിരിക്കണം. കോഴിക്കോട് സാമൂതിരിമാരുടെ സംരക്ഷണവും കേരളത്തിൽ ഇസ്ലാം മതത്തിന് പ്രചാരം ലഭിക്കുന്നതിന് കാരണമായി. മുസ്ലീങ്ങൾക്ക് രാജ്യത്തിൽ പ്രബലമായ ശക്തിയുണ്ടായിരുന്നു. സാമൂതിരിയുടെ സഭയിലും അവർക്ക് വലിയ സ്ഥാനമാണുണ്ടായിരുന്നത്.ഷാ ബന്ദർ കോയയെ പോലുള്ള മുസ്ലിങ്ങൾ സാമൂതിരിയുടെ ഭരണത്തിൻ കീഴിൽ മന്ത്രിപദം അലങ്കരിച്ചിരുന്നു.ഉന്നത കുലജാതരും, ധനാഢ്യരുമായിരുന്ന അറബ് വ്യാപാരികൾക്ക് സാമൂതിരിമാർ സ്വന്തം നാട്ടിലെ നായർ യുവതിയുമായുള്ള വിവാഹ ബന്ധങ്ങൾ പ്രോത്സാഹിപ്പിച്ചിരുന്നു.ഇതിൽ പിറക്കുന്ന ആൺകുട്ടികൾ പിതാവിന്റെ മതം പിന്തുടരണം എന്ന രാജശാസനവുമുണ്ടായിരുന്നു.ഇതല്ലാതെ അറബ് വ്യാപാരികളുടെ സ്ഥാപനങ്ങളിൽ ജോലി ചെയ്തിരുന്നവരിൽ പലരും മതത്തിൽ ആകൃഷ്ടരായതോടെ ഇസ്ലാം മതം പതിയെ കേരളത്തിൽ വികാസം പ്രാപിച്ചു. അവർക്ക് വേണ്ട സഹായങ്ങൾ സാമൂതിരിമാരുടെ കരങ്ങളാൽ നൽകപ്പെട്ടു.അടുത്ത ഘട്ടത്തിൽ മുസ്ലിം മതത്തിലേക്ക് ഒരുമിച്ചുള്ള പരിവർത്തനങ്ങൾ നടക്കുന്നത് പോർച്ചുഗീസുകാരുടെ ആക്രമണങ്ങൾ പതിവായപ്പോഴാണ്. സമുദ്രയാത്ര മതപരമായ കാരണങ്ങളാൽ നിഷിദ്ധമാക്കപ്പെട്ടിരുന്ന സാമൂതിരിയുടെ നായർ പടയാളികളിൽ പലരും സാമൂതിരിയുടെ ആഹ്വാന പ്രകാരം മുസ്ലിമാവുകയും, കുഞ്ഞാലിയുടെ നാവിക സേനയിൽ അംഗങ്ങളാവുകയും ചെയ്യ്തു. നിരവധി മുക്കുവരും ഇത് പോലെ മാർക്കം കൂടി ഇസ്ലാമിലേക്ക് ചേർന്നു. 1498-ൽ പോർച്ചുഗീസുകാരുടെ വരവ് മുസ്ലീം സമുദായത്തിന്റെ സ്വാധീനം കുറയാൻ കാരണമായി. പിന്നീടുള്ള കോളനിഭരണകാലത്ത് അയിത്തം, തീണ്ടിക്കൂടായ്മ പോലുള്ള സാമൂഹിക ദുരാചാരങ്ങളിൽ നിന്നും മോചനമാഗ്രഹിച്ച അവർണർ "കീഴ്ജാതി" ഹിന്ദു വിഭാഗങ്ങൾ ഇസ്ലാം മതത്തിൽ ചേർന്നത് ഇസ്ലാമിന്റെ വളർച്ചയ്ക്ക് കാരണമായി. പതിനെട്ടാം നൂറ്റാണ്ടിന്റെ മദ്ധ്യത്തോടെ കേരളത്തിലെ മുസ്ലീങ്ങളിൽ ഭൂരിപക്ഷവും ഭൂരഹിതരായ കൃഷിക്കാരും,ചെറുകിട കച്ചവടക്കാരുമായിരുന്നു. ഈ സ്ഥിതിക്ക് മാറ്റമുണ്ടായത് പതിനെട്ടാം നൂറ്റാണ്ടിൽ മൈസൂർ രാജ്യം നടത്തിയ ആക്രമണങ്ങളോടെ കാര്യമായ മാറ്റങ്ങൾ ഒന്നും സംഭവിച്ചില്ല. ടിപ്പു സുൽത്താൻ ഒരിക്കലും മതം അടിസ്ഥാനമാക്കി പദവികൾ നൽകിയിരുന്നില്ല. അദ്ദേഹത്തിന്റെ മന്ത്രിമാരടക്കം ഉന്നത ഉദ്യോഗസ്ഥർ കൂടുതലും ബ്രാഹ്മണരും,ഹൈന്ദവരുമായിരുന്നു. 1766-നു ശേഷം കാൽ നൂറ്റാണ്ടോളം മുസ്ലീങ്ങളായിരുന്നു മലബാർ പ്രദേശത്തെ പ്രബല വിഭാഗം. ബ്രിട്ടീഷുകാരുടെയും ഹിന്ദു രാജാക്കന്മാരുടെയും സഖ്യം 1792-ൽ വിജയം നേടിയത് മുസ്ലീങ്ങൾ ഒരിക്കൽക്കൂടി സാമൂഹികമായി കീഴ്പ്പെടുന്നതിന് കാരണമായി.
ഈ സാഹചര്യങ്ങൾ മാപ്പിള കലാപങ്ങൾ (1836-1919), മാപ്പിള ലഹള (1921-2) എന്നിങ്ങനെയുള്ള കലാപങ്ങൾക്ക് കാരണമായി. കഴിഞ്ഞ നൂറ്റാണ്ടിൽ കേരളത്തിലെ മുസ്ലീം സമുദായത്തിൽ കാര്യമായ സാമൂഹിക മാറ്റങ്ങളുണ്ടായിട്ടുണ്ട്.